Həbs olunan ilahiyyatçı özünü İranla gərginliyin qurbanı sayır - MEYDAN.TV\nYayımlandı: 27 Oktyabr 2021 13:50\nSərdar Babayev ifadə verməkdən imtina edib\nOktyabrın 27-də Bakı Apelyasiya Məhkəməsində bir həftə öncə həbs olunan ilahiyyatçı, Azərbaycan Ruhanilər Məclisinin üzvü Sərdar Babayevin şikayətinə baxılıb. Şikayət Sərdar Babayevin barəsində ilkin istintaq dövrü üçün 4 ay müddətinə həbs qətimkan tədbiri seçilməsi barədə Səbail Rayon Məhkəməsinin 21 oktyabr 2021-ci il tarixli qərarından verilib.\nHakim Faiq Qasımov şikayəti təmin etməyib, Sərdar Babayev haqqında həbs qərarı qüvvədə saxlanılıb.\nOktyabrın 19-da saxlanılan Sərdar Babayev Cinayət Məcəlləsinin 274-cü (dövlətə xəyanət) maddəsilə ittiham olunur. O, İranın xüsusi xidmət orqanlarıyla əməkdaşlıqda, Azərbaycan əleyhinə iş görməkdə təqsirləndirilir. Lakin Sərdar Babayev özünü təqsirli bilmir.\nİlahiyyatçının yaxınları Meydan TV-yə bildirib ki, o, həbsini siyasi motivli hesab edir. Ailə üzvlərinin sözlərinə görə, Sərdar Babayev özünü son dövrlərdə İranla Azərbaycan arasındakı gərgin münasibətlərin repressiya qurbanı hesab edib: “İttihamları qətiyyən qəbul etmir. Bu üzdən ifadə verməkdən də imtina edib”.\nSərdar Babayev 2017-ci ilin fevralında da həbs olunmuş, CM-in 168.1-ci (dini ayinlər adı altında insanların hüquqlarına qəsd etmək) maddəsilə 3 il azadlıqdan məhrum edilmişdi.\nİddia olunurdu ki, Sərdar Babayev ölkədən xaricdə dini təhsil alıb. Azərbaycanın mövcud qanunları isə onun dini mərasim idarə etməsinə imkan vermir.\nMüdafiə tərəfi isə bildirirdi ki, Sərdar Babayev qanunvericiliyə həmin məhdudlaşdırıcı maddə əlavə edilməzdən öncə xaricdə dini təhsil alıb.\nHabelə, Qafqaz Müsəlmanları İdarəsində vəzifə tutan bir çox şəxslər də xaricidə dini təhsil alıb. Üstəlik, həmin məhdudlaşdırıcı maddə 2017-ci ilin mayında yumşaldılıb. Artıq xaricidə dini təhsil alanlar da Qafqaz Müsəlmanlar İdarəsinin razılığından sonra ölkədə dini mərasimlər apara bilərlər.\nQısa link: www.mtv.re/az/b/zQn\nAna səhifə ▸ Uncategorized @az ▸ Həbs olunan ilahiyyatçı özünü İranla gərginliyin qurbanı sayır


Yalnız qadınlar oxusun! » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Çox axıntısı olan və alt paltarı tez-tez islanıb, bulaşan qadınlar üçün gündəlik bezlər ən asan çıxış yoludur. Ancaq bu bezlər düzgün istifadə edilmədiyi təqdirdə göbələk infeksiyasına yol aça bilər. Gündəlik bez istifadə edən qadınlar nələrə diqqət etməlidir?\nBez alarkən qutusunun üzərində "100 % orqanik pambıq" yazısının olduğuna diqqət edin və tərkibində neylon miqdarı az olan bezlərin daha zərərsiz olduğunu unutmayın. Neylon səviyyəsi artdıqca infeksiya riski də artır. Neylonu çox olan bezlər yeriyərkən xışıldayar. Ona görə neylon səviyyəsi az, tam pambıqdan olan və çox ətirli olmayan bezlərdən istifadə edin. Catwoman666\nloading... Hər bir xanımın bilməli olduğu düzgün intim gigiyenanın 15 qaydası


"2019-cu İLDƏ ÖLKƏDƏ SİYASİ VƏZİYYƏT DƏYİŞƏCƏK" – İqbal Ağazadə\n“2019-cu ildə tamamilə fərqli bir mənzərə yaranacaq və yeni düzən qurulması istiqamətində beynəlxalq aləmin də ciddi təpkiləri olacaq”\n“Necə ola bilər ki, Milli Məclisin özünün təyin etdiyi 18 nəfər adam o təyin etdiyi adamın özünü vəzifədən çıxartsın?!”\n2018-ci il prezident seçkiləri yaxınlaşmaqdadır. Amma müxalifət düşərgəsində ənənəvi passivlik müşahidə olunmaqdadır. Belə ki, siyasi partiyaların nə hər hansı bloku, nə də müttəfiqlik əlaqələri mövcuddur. Bəzi müxalifət liderlərinin müəyyən mövzularla bağlı mətbuata açıqlamaları olsa da, konkret prezident seçkilərinə hədəflənmiş müzakirə ortamı yoxdur.\nMüxalifətin seçkilərə belə səssiz yanaşması ilk baxışdan belə anlaşılır ki, mövcud vəziyyətlə barışmaqdan başqa çıxış yolu görmürlər. Təbii ki, müxalif düşərgədəki bu passivlik cəmiyyətə də sirayət edir və insanlarda gələcəklə bağlı pessimist əhval-ruhiyyə formalaşdırır. Bəs, müxalifətin bu ağır durumdan çıxış yolu varmı? Mövcud vəziyyət haqqında partiya sədrləri nə düşünürlər?\nÜmid Partiyasının sədri İqbal Ağzadə ilə müsahibəmizdə bu və digər suallara cavab tapmağa çalışdıq.\n- İqbal bəy, prezident seçkiləri yaxınlaşsa da, müxalifət illərin passivliyini üzərindən ata bilmir. Buna səbəb nədir?\n- Çox zaman müxalifətin fəaliyyətini ya fəsillə, ya da adamların süni bir dinamikliyi ilə ölçməyə cəhd edirlər. Amma hər şey prosesdən asılıdır. Dünyada proses sönük və ləng gedirsə, dünyada dinmika yoxdursa, buna müxalifət neynəsin?! 2000-ci illərin əvvəllərində dünyada demokatik proseslərin bir dinamikliyi var idi. Xüsusilə post-sovet ölkələrində, o cümlədən Yaxın Şərqdə və bizdə də bir dinamika hiss olunurdu. Ona görə də dinamika bizdən asılı deyil. Həm də bizə təsiri olan region dövlətləri var. Azərbaycan müxalifətinin dinamikliyi daha çox inteqrasiyada olduğu Qərb dünyasından asılıdır. Gələn il prezident seçkiləridir, dinamika zəifdir. Təbii ki, dinamikanın zəif olamasının obyektiv səbəbləri olduğu kimi, bir qədər də subyektiv səbəbləri var. O subyektiv səbəbləri də Azərbaycan müxalifətinin, Azərbaycan iqtidarının yanaşmaları, ölkədaxili situasiya diktə edir. Ona görə də 2018-ci ildə dinamika hansı dərəcədə olacaq, hələ ki, bu gündən ölçmək mümkün deyil. Təbii ki, bu gündən baxanda olduqca zəif bir proses gedir. Amma bu heç də 2018-ci il üçün əvvəlcədən sığortlanmış səssiz və yaxud passiv seçki mühitinin olacağından xəbər vermir. Ola bilər ki, dinamika zəif olsun, ola da bilər ki, artsın.\n- Azərbaycan müxalifətinin dinamikliyinin Qərbdən asılı olduğunu deyirsiniz. Burada müxalifətin özünün məsuliyyəti payı yoxdur?\n- Gəlin, bunu təkcə müxalifətin və iqtidarın üzərinə yazmayaq. Post-sovet ölkələrində və yaxud Avropa ölkələrinin, Qərb dünyasının yanaşmasında yeni çalarlar olsaydı, burada dinamika artardı. Yəqin ki, 2005-ci ilin dinamikasını xatırlayırsınız. 2003-cü ilin ağır repressiyalarından sonra 2005-ci ilin dinamikası ortada idi. Niyə ortada idi? Çünki nəhəng dünya dövlətinin lideri Gürcüstanda mesaj vermişdi ki, demokratiyanın sərhəddi dayanmayacaq və genişlənəcək. Yəqin ki, Çorc Buşun Tibilisidəki çıxışını xatırlayırsınız. Bu gün dünya tərəfindən elə bir mesaj yoxdur. Bir az da rejimlər sərt və repressiv olanda vəziyyət çətinləşir, onda vətəndaşdan və yaxud da cəmiyyətdən asılı olamayaraq, daxili resurslar hesabına demokratiyanı, dinamikanı hakim mövqeyə gətirmək mümkün olmur. Çox tez-tez kütlənin cəsarətsizliyi, hüquqları uğrunda mübarizə aparmaması haqqında danışırlar. İki cür cəsarət var. Bir yaşadığın mühitdən, yəni həyat şəraitindən dolayı insanın özünə götürdüyü cəsarət var... Diqqət etmisinizsə, Afrikada elə tayfalar var ki, gözləyirlər şir ceyranı ovlayır, onlar sonra gedib şiri qovub, ceyranı kəsib, götürüb gedirlər. Bu, bizim üçün fantastik görünən bir cəsarət nümunəsidir. Bu şəraitdən doğan cəsarətlə yanaşı, bir də huququn verdiyi cəsarət var. Azərbaycanın təbii şəraiti, yaşam tərzi elədir ki, orada insanların bu şəraitdən cəsarətlənməsi ehtimalı həddindən artıq azdır. Çünki təbiət hadisələri, həyat münasibətləri insana xüsusi bir cəsarət vermir. Azərbaycanın Aran bölgəsində xüsusi cəsarətli olmağa elə bir ehtiyac da yoxdur. Elə bir həyat, təbiət də insanı məcbur etmir. Ona görə, Azərbaycan tipli ölkələrdə insanlar çox sakit və bu məsələlərdə gözləmə mövqeyindədirlər. Amma hüququn hakim olduğu Avropa ölkələrində hüququn verdiyi cəsarət var. Haqqı tapdalanan hər bir adam məhkəməyə gedir, hüququnu alır, onun hüququnu tapdalayanı qanunla cəzalandırır və cəsarətli olur. Və deyir ki, heç kim mənim hüququma girə bilməz. Bu da Azərbaycanda yoxdur. Belə olan təqdirdə, bu tipli məsələlərdə kənar təsirlərdən gələn proseslərin ölkəyə hakim olması olduqca vacibdir. Ona görə də təkcə səbəblər iqtidardımı, müxalifətdimi, liderlərdimi, bundan yana yanaşmaq lazım deyil. Demokratiyaya da hadisə kimi baxmaq lazımdır. Demokratiya gələr, çox gözəl bir seçki keçirərsən.\n1992-ci il iyun ayının 7-də rəhmətlik Əbülfəz Elçibəy prezident seçiləndə Azərbaycanın ilk demokratik seçkisi baş tutdu. Amma demokratik seçkinin nəticəsi xaosa, qiyama gəldi çıxdı. Rəhmətlik Heydər Əliyev də 1993-cü il 3 oktyabrda seçiləndə seçki demokratik oldu. Heç kim Heydər Əliyev qarşısında alternativ ola, xalqın səsini də ala bilməzdi. Amma nəticə nə oldu?! Nəticə Azərbaycanda bugünkü düzən oldu. Demək ki, demokratiya seçki və hadisə ilə gəlmir. Demokratiya bir yaşam tərzidir, düşüncədir, bir prosesdir. Təbii ki, bunlar olmalıdır. Bu da çevrə dövlətlərindən formalaşmalıdır. Sizcə, niyə Cənubi Amerika ölkələrinin heç biri demokratik deyil, amma Şimali Amerika dövlətlərinin böyük əksəriyyəti demokratikdir? Niyə Avropa ölkələrinin 99 faizi bu və ya digər şəkildə demokratikdir, amma Uzaq Yaponiyanı və Koreyanı çıxsaq, Asiya ölkələrinin böyük əksəriyyəti demokratik deyil? Niyə post-sovet ölkələrində demokrtaiya yoxdur? Yəni bu həm də çoğrafiyaya bağlıdır və çoğrafiyanın özünün bütövlükdə demokratikləşməsi məsələsdir.\nBu günlərdə Ermənistan və Azərbaycan münaqişəsi ilə bağlı bir konfrans keçirilirdi. Hamı Ermənistan-Azərbaycan konfliktinin həlli yollarından, Ermənistanla Azərbaycan arasında etimad limitinin formalaşmasından danışırdı. Mən çıxışımda bir ştrixi xüsusi qeyd etdim. Dedim, dostlar, sizə elə gəlmirmi ki, biz artıq prosesə doğru yanaşırıq. Çünki hadisələrə diqqət edəndə bizim torpaqlar 1992-93-cü illərdə işğal olunub. Bu o zaman idi ki, biz Qərbə inteqrasiya istəyirdik və demokratik cəmiyyət quruculuğu istiqamətində addımlar atmaq istəyirdik. Nail olduqmu, olmadıqmı, bunlar başqa şeylərdir. Amma kurs birbaşa Qərbə idi, məqsəd Rusiyadan imtina, MDB-yə daxil olmamaq idi. Əvəzində nə oldu? Torpaqlarımız işğal olundu. Bu faktı qoyub, 20 il sonraya gəlirəm. 2014-15-ci illərdə Ukrayna Qərbə inteqrasiya etmək istədi. Rusiyadan ayrılıb, Avropa məkanına üz tutmaq istədi, torpaqları işğal olundu. Demək ki, bu, ölkənin tutacağı kurs, yol ilə bağlı işğaldır, təkcə etnik, milli konflikt zəminindən baxmaq lazım deyil. Rusiyanın çevrə dövlətlərinə demokratikləşməyə imkan verməmək cəhdidir ki, o demokratikləşmə prosesi Rusiyanın içinə keçməsin, Rusiyanın özünü sabah təhlükə il üz-üzə qoymasın. Çünki Rusiya öz çevrəsindəki hər kəsin demokratik olmasından çəkinir, qorxur. Ona görə də kim demokratiyaya, Qərbə doğru ciddi addım atırsa, onların hamısı cəzalanır.\n- Bu proseslərin qarışını almaq üçün Qərbin Rusiyanı durdurmaq potensilalı yoxdur?\n- Qərb Rusiyanı durdurmağın hələlik effektiv variantlarını işləyə bilməyib. 2008-ci il avqustun 8-də Gürcüstan ərazi bütövlüyü ilə bağlı bir addım atdı. Rusiya Gürcüstanı cəzalandırdı, az qala Tibilisiyə qədər gəlib çıxdı. Amma Qərbin “Gürcüstan ərazisindən sən geri çəkil, iğal etdiyin ərazilərdən çıx” deyə bəyanatından başqa heç bir ciddi təsir imkanları olmadı. O cümlədən Ukraynada da təsir imkanı olmadı. Sabah Azərbaycan da həmin yolu tutsa, yenə də Rusiya təzyiq edəcək. Ona görə də dünya hələlik bu tpli proseslərdə gözləmə mövqeyi tutur və bizdə süstlüyün, sakitçiliyin hamısının səbəbi budur.\n- Adətən seçkiyə 1 il qalmışadək müxtəlif bloqlar formlaşır, alternativ siyasi platforma elan olunurdu. Bu gün siyasi bloq və platforma bir yana, heç 2 partiyanın bir arada olduğunu müşahidə etmirik...\n- Birinci sualda qeyd etdiniz ki, dinamika yoxdur. Dinamika olmayandan sonra adamlar boş-boşuna niyə enerji xərcləyib bloqlar yaratsın, platformalar elan etsin?! Hər kəsə bəllidir ki, proses bir qədər fərqli istiqamətdə gedir və ona görə də hər kəs cəmiyyətin marağını təmin edə bilməyəcəyini bilir. Çünki cəmiyyətin marağını bu cür passivlikdə təmin etmək çox çətindir. Ona görə də hamı partiya marağını təmin etməyə çalışacaq. Partiya marağı nədir? Təbdliğatdır, təşviqatdır, namizədin plaformasıdır, liderinin tanıdılmasıdır və. s. Bu istiqamətdə nə qədər desəniz namizdələr olacaq. Amma bütövlükdə cəmiyyətə yönəlik mesaj, cəmiyyətin toparlanması istiqamətində addımlar olmayacaq. Bunlar olmadığı üçün də bloqlar yaranmayacaq, partiyalar arasında danışıqlar getməyəcək.\n- Ümumiyyətlə, müxalifət düşərgəsində yeni birlik modeli ətrafında hər hansı danışıqlar gedirmi?\n- Müxalifətdə birlik anlayışı o zaman mümkün olar ki, əvvəlcə ideyalar olsun, sonra ideyanın ətrafında birləşmək mümkün olsun. Məsələn, bir ev tikmək istəyirsiniz və yaxud bir fərqli anbar tikmək istəyirsiniz, bunların materialları da, təyinatları da fərqlidir. Sən seçkiyə gedirsənsə, seçki uğrunda birlik yaradırsansa, sənin modelin başqa olacaq. Demokratiya urğunda model yaradırsansa, bu da başqa olacaq. Hələlik müxalifət birlikdə nəyin urğrunda mübarizə apara biləcəyini kəsinləşdirməyib. Bir qrup hesab edir ki, seçki uğrunda mübarizə aparmaq lazımdır, bir qrup da hesab edir ki, xalqın etirazını təşkil etmək lazımdır. Vahid fikir formlaşmayana və vahid konsepsiya ortaya qoyulmayana qədər çox çətin olacaq. Bu gün üçün optimal olan məsələlər seçki deyilsə, demokratikləşmə uğrunda birgə mübarizənin konturları cızılmalıdır. Amma müxalifət bu istiqamətdə bir araya gəlmək istəmir, cəmiyyətdəki çox kiçik qruplarda öz yerini möhkəmlətmək uğrunda daha çox çaba göstərirlər. Bu da təbii ki, effekt vermir.\n- İqbal bəy, bir neçə il öncə Azərbaycan Demokrat Partiyası ilə müttəfiq idiniz. Bu gün müttəfiq ola biləcəyiniz partiya varmı?\n- Azərbaycan Demokrat Partiyasındakı dostlarımız, Sərdar bəy başda olmaqla hamısı bu gün də bizim dostlarımız və təbii müttəfiqlərimizdir. Çünki az-çox proseslərə yanaşmalarımız, düşüncələrimiz eynidir. Amma yenə deyirəm, bir siyasi sifariş olmadan nəyisə yerinə yetirmək çox çətindir. 2010-cu ildə üç ciddi siyasi blok var idi. Bunun biri “Qarabağ”, biri AXCP-Müsavat bloku, biri isə Lalə Şövkətin və Əli Əliyevin yaratdığı blok idi. Yəni 6 müxalif partiyanın daxil olduğu 3 blok var idi. Bu gün o da yoxdur. O da olmadığına görə, o sifariş yoxdur. Biz elə-belə ağlımıza gəlib deyə blok yaratmırıq. Biz həm də cəmiyyətin, siyasi institutların, proseslərin sifarişini nəzərə alaraq bloklaşırıq. Sabah bu olacaqsa, ilk müttəfiq olacağımız patiyalardan birincisi ADP və Sərdar Cəlaloğludur.\n- O halda mövcud passiv vəziyyətdə müxalifətin hakimiyyət üzərində qələbə şansından danışmaq mümkündürmü?\n- Yox, hələlik hakimiyyət uğrunda mübarizə bu gün optimal və ağlabatan deyil. Bu gün daha çox prosesi aparmaq uğrunda mübarizə cəmiyyət üçün maraqlı ola bilər. Yəni “qırmızı xəttlər” müəyyən olunsun, hakimiyyət bir qədər iddialarından geri çəkilsin, müxalifət bir qədər irəliləmiş olsun və cəmiyyətin bir hissəsini öz arxasına almış olsun. Qısası, proses getsin və bir dinamika yaransın. Ondan sonra bu barədə danışmaq olar. İndi bu barədə danışmaq absurd bir şeydir. Kimsə deyirsə ki, demokratik seçki keçirilsə, belə olar, bu şərt daxlində nə qədər desən nəzəri cəhətdən məsələlər qoymaq olar. Onlar nəzəriyyədir. Hələ heç bilinmir ki, hətta demokratik seçki keçirilsə, qüvvələr nisbəti kimin xeyrinə olacaq. Bəlkə üçüncü elə bir qüvvə çıxacaq ki, tərəflərin hər ikisini məğlub duruma salacaq.\n- Hesab edirsiniz ki, mövcud şəraitdə üçüncü qüvvənin meydana çıxması mümkündür?\n- Nəzərə cəhətdən hər şey mümkündür. Nəzəri cəhətdən mümkün olmayan bir şey yoxdur. Amma parktik nöqteyi-nəzərdən bu gün üçün real deyil. Praktik cəhətdən ona görə mümkün deyil ki, oturuşmuş siyasi sistemin içərisində bu gün mövcud olan 4-5 partiya var ki, bunlar siyasi siyasi sistemi aparır. Bizim digər ölklərdən fərqimiz bilirsiniz nədir? Bizi bəzən ərəb ölkələri, bəzən də başqa ölkələrlə müqayisə edirlər. Bizim fərqimiz odur ki, bizdə hamıdan fərqli olaraq siyasi institutlar var və biz prosesin adını dürüst müəyyənləşdirə bilmirik. Bizdə siyasi institutlar faktiki var. Mitinq keçirə bilirlər, internetdən istifadə edirlər. Amma nə dərəcədə istifadə edirlər, bunlar nə qədər limitlidir, nə qədər burada basqılar var, bunlar ayrı mövzudur. Fakt odur ki, bunlar var. Amma Şərq ölkələrində bunlar yoxdur. Şərqin reseptini bura gətirmək, Şərqin resepti ilə burada hərəkət etmək təbii ki, nə Qərbin, nə Azərbaycan dövlətinin, nə də bizim də maraqlarımıza uyğun deyil. Ona görə də proseslərə bir az fərqli yanaşmaq lazımdır. Tutaq ki, bu gün Zimbabvedə hakimiyyəti dəyişirlər, deyirlər 40 illik diktator yıxıldı. Dərhal Azərbaycanda Zimbabvenin modelinə uyğun model düşünürlər, təhlillər başlayır. Elə deyil, Zimbabve ilə buranın insanının, psixologiyasının, coğrafiyasının fərqi çoxdur. Bura olan təsirlər, maraqlar, böyük dövlətlərin buradakı layihələri Zimbabave ilə nə dərəcədə üst-üstə düşə bilir, nə qədər proses bu şəkildə davam edə bilər, bunu düşünmək lazımdır. Bu cür absurd yanaşmaların nəticəsidir ki, bəzən nəticəsizlik sindromu Azərbaycan cəmiyyətini də, müxalifətini də bütövlükdə əzir.\n- İqbal bəy, yəqin ki, bu dəfə də prezident seçkilərində namizədliyinizi irəli sürəcəksiniz...\n- Bilmirəm. Bu, qurultayın qərarından asılıdır. Təbii ki, qurultay seçkidə iştirakla bağlı qərar verəcəksə, gözlənilən namizəd mənəm. Qurultayın qərar verməsini bu gün demək çox çətindir.\n- Namizdəliyinizi verərsinizsə, seçkilər ərəfəsində daha şanslı müxalif namizəd ortaya çıxarsa, öz mövqeynizdən geri çəkilməyə hazırsınızmı?\n-2013-cü ildə də bu suallar tez-tez səslənirdi. Mən onda deyirdim, şans nəyə deyirsiniz? 5faizlə 3 faizin fərqinə? Hər kəs öz faizində qalsın, o şans deyil.\n- Yeri gəlmişkən, deputatlar üzərində nəzarət funksiyasını Mərkəzi Seçki Komissiyasına verirlər. Bu haqda fikriniz necədir?\n- Adi qaydada hər hansı fəhlənin belə əmək hüquqları pozulanda o şikayət hüququna malik olur. İş yerini qanuni, qanunsuz itirməyi ilə bağlı müraciət edir. Təsəvvür edin, 40 min insanın seçdiyi deputatı (fərqi yoxdur, təyin olunub, yaxud seçilib) fakt budur ki, Konstitusiya Məhkəməsi təyin edir və Konstitusiya Məhkəməsi deyir ki, bu qərar dəyişdirilə bilməz. Azərbaycan Konstitusiyası onu dəyişdirməyin bircə yolunu təsbit edib. Baş Prokurorluq təqdimat verib toxunulmazlığı götürə bilər, məhkəmə isə onun cinayətini təsbit edərsə, cinayət məsuliyyətinə görə deputat mandatından məhrum olunur. Necə ola bilər ki, Milli Məclisin özünün təyin etdiyi 18 nəfər adam o təyin etdiyi adamın özünü vəzifədən çıxartsın?! Harada görünüb, bu harada mümkündür? Dünyanın hansı yerlərində belə absurd şeylər olur? Bu başdan ayağa absurddur. Bu qanunverici orqanın səlahiyyətlərinin azaldılması, onun gözdən salınmasıdır. Seçkili orqanlara insanların münasibətinin dəyişməsinə, o cümlədən icra sturkturlarının hegemon mövqeyə çıxarılmasına xidmət edir.\n- O qanunun qəbul olunmasında birbaşa deputatlar özləri iştirak edir. Belədirsə, onlar öz hüqularını niyə məhdudlaşdırır?\n- Onlar hüquqlarını məhdudlaşdırmır, onlar bilir ki, hakimiyyət nə desə, onlar baş üstə deyəcək və onlar etik qaydaları pozmayacaqlar, hətta “üzr istə” deyəcəklər, üzrə də istəyəcəklər. Səhv deyəcək, deyəcək qələt edib, başımı daşa döymüşəm. Onlar o sistemi bilirlər, sistemin də içində öz yerləridir. Onların orada problemi yoxdur. Problem müxalif fikirli insanlarda olacaq, onların da 99 faizi o deyil. Ona görə da onlar çox rahatca ona gedirlər. Etik qaydaları pozduğuna görə, Yeni Azərbaycan Partiyasının bir üzvünün mandatını nədən əlindən alısınlar ki?! Etik qaydanı pozacaq qarşı tərəf varmı? Yoxdur. Vaxtilə Hüseyn Abullayev onda ittiham olunmuşdu. Bu məsələlərədə Hüseyn Abdullayevin elə bir günahı olmamışdı, orada prokurorluğun verdiyi təqdimat oldu. Bunlar da başqa şeylər idi. Bu şəkildə siyasi sifarişlə fərqli düşüncəli adamların üzərinə gələcəklər. Onu da bilirlər.\n- İqbal bəy, əvvələr beynəlxalq təşklatlarla sıx təmaslarınız olurdu. Ancaq son vaxtlar bunu görmürük...\n- İndi də sıx təmasdayam, toplantılarda oluruq, fərdi, kollektiv görüşlərdə oluruq. Bizim üçün beynəlxalq təşkilatlarla əməkdaşlıq prioritetlərimizdən biridir. Bu, davam edir. Açığı, bununla bağlı mətbuata geniş danışmırıq. Çünki bunu siyasi institut kimi ayaqda qalmağın yollarından biri hesab etmirik. Hesab etmirik ki, beynəlxlaq təşkilatlarla görüşdük, bu barədə informasiya verdik, bu nələrisə dəyişir. Biz də bilirik ki, hələlik regionda, o cümlədən Azərbaycan siyasi coğrafiyasında prosesləri dəyişə biləcək və yaxud da proseslərə siyasi insitut kimi təsir edə biləcək elə bir ciddi məsələ deyil.\n- Sizcə, proseləri dəyişə biləcək vəziyyət nə vaxt yaranacaq?\n- 2019-cu ildə.\n- Bunu nə ilə izah edə bilərsiniz?\n- Dünyanın yeni düzəni formalaşacaq. Tamamilə fərqli bir mənzərə yaranacaq və yeni düzən qurulması istiqamətində beynəlxalq aləmin də ciddi təpkiləri olcaq. Bu praqnozu mən hələ 2014-cü ildə vermişəm və yanılmıram. Proseslər ona doğru gedir.\n- Belə başa düşüdüm ki, 2019-cu ilə kimi bir partiya olaraq fəaliyyətinizdə sabit siyasət yürüdəcəksiniz.\n- Biz hər zaman sabit olacağıq. Lakin 2018-ci ildə ölkədə elə dinamika yarana bilər ki, biz o dinamikanın başında dayana bilərik. Ola bilər ki, dinamika yaranmasın, biz də yenə fəaliyyətimizi davam etdirək. Heç bir halda, biz dağıdıcı qüvvə deyilik. Heç bir halda, biz düşmənçilik edən qüvvə deyilik. Kimin xoşuna gəlsə də, gəlməsə də biz bütün gücümüzü quruculuğa, barışa və diolaqa həsr etmişik. Məsələnin bizim üçün fundamental, prinsipial tərəfi budur. Niyə budur? Çünki ən zirvədə dəyişiklik olanda belə, bu dövlət, bu millət itirməməlidir. Təəssüf ki, bütün dönəmlərdə bütün dəyişikliklərdə Azərbaycan tərəfi itirib. Bu ənənəyə son qoymaq lazımdır. Bu ənənəyə son qoyulmasa, ölkəni demokratik bir düzənə çıxartmaq çox çətin olacaq. Ona görə də biz bütün gücümüzlə bu istiqamətdə fəaliyyət göstəririk. Mən Milli Məclisdən çıxandan, haqqım yeyiləndən sonra da kursumuz dəyişməzdir.\n- Hesab edisiniz ki, haqqınız yeyilib?\n- Mənim əlimdə bütün məntəqələrin möhürlü, imzalı protokolu var. Bütün məntəqələrin prtokoluna görə qalibəm, 9 min 970 səs qazanmışam. Mənim yerimə Milli Məclisdə oturan 401 səs qazanıb.\n- Qarşıdakı seçkilərdə mübarizəni davam etdircəksiniz?\n- Təbii. Bütün bunlara baxmayaraq, biz Milli Məclisə düşmədiksə, kursumuz dəyişəcək deyə düşünənlər bunu düşünməsinlər. Mən həmişə demişəm, bizim missiyamızı, siyasətimizi bizim yerimiz müəyyən etmir, düşüncəmiz müəyyən edir. Biz harada olsaq belə, biz bu düşüncədəyik. Haqqımız yeyiləndə də, qismən təmin ediləndə də bu düşüncədiyik ki, bu dövləti, bu ölkənin vətəndaşlarını yerindən, mövqeyindən, siyasi partiyasından, əqidəsindən asılı olmayaraq bir araya gətirək və nəhayət barış mühiti yaradaq. Vətəndaş həmrəyliyi, vətəndaş birliyi yaratmaq bizim missiyalardan biridir. Və biz inşallah buna nail olacağıq.\n- Vətəndaş həmrəyliyi demişkən, son vaxtlar Qarabağ münaqişəsi ilə bağlı müzakirələr intensivləşib. Ancaq hakimiyyət həmişəki kimi müxaliftələ Qarabağlı bağlı müzakirələr aparmır...\n- Hakimiyyət bilir ki, Qarabağ məsələsində heç bir dəyişiklik olmayacaq. Bilir ki, bu danışıqların da heç bir mənası, əhəmiyyəti yoxdur. Nə qədər ki, prosesə Rusiyanın maraqları çərçivəsindən baxılır və bu məsələlərdə hegemon Rusiyadır, bu proses davam edəcək. Mən müsahibəmin əvvəlində qeyd etdim ki, Rusiya demokratikləşmənin onun sərhəddindən içəri girməsinə icazə vermək istəmir. Konfliktlər bitən an demokratikləşmənin yeni dalğası başlayacaq. Təsəvvür edin, Ermənistan-Azərbaycan münaqişəsi həll olunub, fərqi yoxdur Qarabağ hüququmuz olaraq bizə verilib, yoxsa qeyri-qanuni əlimizdən alınıb, ondan sonra Ermənistanın, Azərbaycanın Rusiyanın yanında nə işi var. Niyə Rusiya ilə yanaşı olmalıdırlar ki?! Nədən?! Və onda proseslər hara gedib çıxacaq? Baxın, Kubadan, Vyetnamdan, Əfqanıstandan, Yaxın Şərq ölkələrindən Rusiya düz Cənubi Qafqaza qədər sıxışdırılıb. Buradan da içərilərinə doğru sıxışdıralacaq. Dünən Yuqaslaviyada, Bosniyada, Serbiyada, Hersoqavinada, Polşada, Macarıstanda, Ruminyada yerləşən Rusiya bu gün Ukraynada yerləşə bilmir. Görün, nə qədər sərhədlər çəkilib. Rusiya bilir ki, Ukraynadan çıxan kimi artıq o proses içəridə başlayacaq\n- Yəni deyirsiniz ki, Rusiyanın Cənubi Qafqazdan sıxışdırılıb çıxarılacağı gün heç də uzaqda deyil?\n- Mütləq olacaq. Ya dünya demokratikləşməlidir, ya da dünyanı təhükəyə gətirən qlobal savaş başlamalıdır. Ona görə də mütləq demoktikləşmə olacaq. Bunu hər kəs anlayır. Çünki yeni dünyanı dağıdan yeni müharibəyə gedilməyəcək. Bu, birmənalıdır.\n- Hökumət rəsmləri müxalifətin tez-tez sıradan çıxıdığını vurğulayır. Sizcə, müxalifət sıradan çıxıb, yoxsa necə...?\n- Mən hakimiyyət, iqitdar nümayəndələrinə bir məsləhət verərdim. Bir tarixə baxsınlar, bir müasir dünyaya baxsınlar, harada müxalifət yoxdur. Şimali Koreyada yoxdur, diktatura rejimlərində, Yaxın Şərqdə yoxdur. Ən sivil, demokratik ölkələrin hamısında müxalifət ən pis halda 30-35 faiz səs qazanır. Harada ola bilər ki, bir millətin ən azı 30-35 faizi fərqli düşünməsin və yaxud da yaşamından narazı olmasın?! Əgər deyirlərsə ki, bizdə müxalifət yoxdur, hakimiyyət bizdən asılı olmayaraq etiraf edir ki, bizdə hansı rejimdir. Hakimiyyət bunu düşünməlidir. Necə yəni bizdə müxalifət yoxdur?! Necə yəni insanın bu qədər problemi varsa, insan nədən sənin yanında olmalıdır?! Ola bilər ki, səni 60 faiz dəstəkləsin, amma 40 faizi yenə müxalifətdir. Müxalifəti siyasi institutla bağlamayın. Ola bilər müxalifət siyasi institutu dəstəkləməsin, ola bilər ki, siyasi institut maraqlarını ifadə etməsin. Amma hamı bilir ki, bu ölkədə hakimiyyətə qarşı ciddi müxalifət var. Siyasi institut olaraq yox, xalq olaraq.\n- Amma siyasi institutların gücsüzlüyü də bu gün göz önündədir...\n- Doğrudur, siyasi təşkilatların gücsüzlüyü göz önündədir. Bunun da nədənləri var. Repressiv yanaşmalar, siyasi institutların gözdən salınması, siyasi institutların təşkilatlanmasına imkan verilməməsi və. s. Proporsional seçki sistemi 2002-ci ildə niyə ləğv olundu? Hamı bilirdi ki, proporsional seçki sistemi olsa , ağlı başında olan, siyasi iradəsini gerçəkləşdirib hakimiyyətə gəlmək istəyənlər siyasi institutlarda birləşəcək, onun proporsional sıyahısında yer almağa çalışacaq. İndi majoritar sistemdir, deyir nəyimə lazımdı. Proporsional oldu-olmadı, mənim siyasi institutda nə işim var. Siyasi mənsubiyyəti olan Azərbaycanda bircə nəfər iş adamı varmı? Yox. Basıb onun gözünü çıxardarlar. Nəticə etibarilə bütün bunların hamısı siyasi institutları zəiflədib. Amma yenə də deyirəm, siyasi institutların zəifləməsi müxalifətin zəifləməsi deyil. Bu, siyasi institutun problemidir. Hakimiyyət bir də onu düşünsün ki, xalq ona müxalifdirmi, müxalif deyilmi? Xalqın meydana çıxmaması hakimiyyətin qazancı ola bilər. Amma məsələ təkcə meydana çıxmaq deyil. Məsələ odur ki, səni xalq qəbul edirmi, etmirmi? Baxın, hökuməti, parlamenti, icra strukturunu, məhkəmə sistemini Azərbaycan seçisi qəbul edir?! Azərbaycan seçicisi bunlarla razıdır?! Prezidenti, vitse-prezidenti qırağa qoyduq. İnsanlar bu və digər şəkildə mövqelərini hətta müsbət ifadə edə bilərlər. Biz bunları sosial şəbəkələrdə görürük. Baxaq, hökumətdən, məhkəmədən, parlamentdən Azərbaycan xalqı razıdırmı? Çıxın, danıdışdırın, görün, nə deyirlər. Hökumət bunu dünləməlidir. Müxalifətçilik də buradan ölçülür. Mən siyasi institut kimi varam, yoxam, bu, başqa bir şeydir.\n- Amma narazı kütləni siyasi təşkilatlar idarə edə bilmir.\n- Sizinlə razıyam. Hakmiyyət ona imkan vermir ki, siyasi institutlar o narazı müxalifəti idarə etsin. Onlardan yola çıxır. O da bir dövr üçündür. Ola bilər ki, bir dövr imkan verməsin. 10-15 il belə ola bilər, amma bir gün bunun nəticəsi çox ağır olacaq. Hakimiyyət bunu düşünməlidir ki, bunun nəticələri çox ağır olub. Amerikada 8 ildən bir hakimiyyət dəyişir. Çox normal da dəyişir. Yaxın Şərqdə 40 ildən bir hakimiyyət dəyişir, çox ağır dəyişir. Seçim hakimiyyətindir. 40 ildən bir dəyişək, ağır nəticələrlə dəyişək, yoxsa 8-10 ildən bir dəyişək, insan kimi hamımız bir-birimizlə əl-ələ verək, dost olaq? Bu artıq mənim problemim deyil. Bütövlükdə cəmiyyətin problemidir. Biz istəyirik ki, bu sistem yaransın. Hətta 40 idən sonra dəyişəndə də belə ən azı birinci mərhələ üçün maliyyə amnistiyası elan olunsun, hər kəsin qazandığı bağışlanılsın, cinayət məsuliyyətinə görə amnistiyalar elan olunsun, cəmiyyətdə yeni bir mühit yaradılsın. Basqı ilə sən etdin, mən də edəcəm deyə olan proseslər bitməlidir. Bu düşüncə sıradan çıxmalıdır, əks təqdirdə bizim dövlət kimi qalibiyyətimiz olmayacaq.


Dövlət başçısı cənab İlham Əliyevin siyasi iradəsi ilə respublikamızda korrupsiyaya qarşı sərt mübarizə aparılmaqla bu sahədə beynəlxalq əməkdaşlığa mühüm əhəmiyyət verilir, ölkəmiz Beynəlxalq Antikorrupsiya Orqanları Assosiasiyasının (IAACA) təşkilatçılarından biri kimi onun işində daim fəal iştirak edir.\nCari il yanvarın 21-24-də BMT-nin Vyanadakı qərargahında IAACA-nın bir sıra iclasları keçirilib. Tədbirlərdə Azərbaycanı ədliyyə naziri, qurumun vitse-prezidenti Fikrət Məmmədovun başçılığı ilə nümayəndə heyəti təmsil edib. Nümayəndə heyətinin tərkibinə respublika Baş prokurorunun müavini, Korrupsiyaya qarşı mübarizə baş idarəsinin rəisi Kamran Əliyev, habelə nazirliyin və Baş Prokurorluğun məsul şəxsləri daxil olunub.\nIAACA-nın rəhbər orqanı olan İcraiyyə Komitəsinin iclasında əsas təşkilati məsələlərə baxılıb, o cümlədən Assosiasiyanın Ümumi Yığıncağı və İllik Konfransının gündəlikləri təsdiq olunub, təşkilatın Azərbaycanın təklifləri nəzərə alınmaqla razılaşdırılmış yeni Konstitusiyası Ümumi Yığıncağın müzakirəsinə çıxarılıb.\nSonra dünyanın 70 dövlətindən 260-dan çox nümayəndənin, o cümlədən prokurorluq, məhkəmə, ədliyyə, ixtisaslaşmış antikorrupsiya orqanlarının, habelə nüfuzlu beynəlxalq təşkilatların rəhbər şəxslərinin, tanınmış hüquqşünasların və alimlərin iştirak etdiyi illik yığıncaqların təntənəli açılış mərasimi keçirilib.\nMərasimdə BMT-nin Narkotiklər və Cinayətkarlıq üzrə İdarəsinin icraçı direktoru Yuriy Fedotov, IAACA-nın prezidenti, Qətərin baş prokuroru Dr. Ali Al Marri və xüsusi qonaq qismində iştirak edən Malayziyanın Baş naziri Mahathir Məhəmməd çıxış ediblər.\nAssosiasiyanın Ümumi Yığıncağında IAACA-nın yeni Konstitusiyası təsdiq edilib, təşkilatın gələcək fəaliyyətinə və antikorrupsiya tədrisinə dair proqramlar qəbul olunub, İcraiyyə Komitəsinin səlahiyyətlərinə dair məsələyə baxılıb.\nİllik Konfransda BMT-nin Korrupsiyaya qarşı Konvensiyasının qəbul olunmasının 15 illiyi və bu müddət ərzində onun implementasiyası, BMT-nin 2030-cu ilədək Dayanıqlı İnkişaf üzrə Gündəliyində bu sosial bəla ilə mübarizənin rolu, həmçinin antikorrupsiya tədrisi, beynəlxalq əməkdaşlıq və s. bu kimi aktual məsələlər müzakirə olunub.\nQeyd olunmalıdır ki, plenar sessiyada BMT-nin rəsmiləri tərəfindən Azərbaycanın Assosiasiyaya yaradıldığı gündən daim göstərdiyi siyasi və əməli dəstəyi, habelə işinə verdiyi dəyərli töhfələri xüsusi vurğulanıb.\nKonfransda ilk məruzə ilə Azərbaycan nümayəndə heyətinin rəhbəri, IAACA-nın vitse-prezidenti F.Məmmədov çıxış edib. Nazir korrupsiyanın ciddi təhlükəsindən danışaraq, BMT statistikasına əsasən onun beynəlxalq aləmə dünya ÜDM-nin 5%-ni təşkil edən 2.6 trilyon dollar ziyan vurduğunu qeyd edib. Çıxışda bu sosial bəlaya qarşı qlobal mübarizə tədbirlərindən, Korrupsiyaya qarşı Konvensiyanın dünyada implementasiyasının nəticələrindən, bu sahədə IAACA-nın mühüm rolundan və səmərəli fəaliyyətindən bəhs edilib, ölkəmizin Assosiasiya ilə fəal əməkdaşlığı qeyd olunub.\nAzərbaycanın BMT-nin Dayanıqlı İnkişaf Məqsədlərinə qoşulduğunu və bu sahədə 2030-cu ilədək Gündəlikdən irəli gələn öhdəliklərin icrası ilə bağlı ölkə Prezidentinin Fərmanı ilə yaradılmış və Ədliyyə Nazirliyinin təmsil olunduğu Milli Əlaqələndirmə Şurasının fəaliyyətini qeyd edən nazir korrupsiyaya qarşı mübarizənin vacib hədəflərdən olduğunu, habelə Konvensiyanın implementasiyası ilə bağlı respublikamızda dövlət başçısının siyasi iradəsinə uyğun olaraq həyata keçirilən qəti tədbirləri diqqətə çatdırıb, genişmiqyaslı qanunvericilik və institusional islahatlar barədə məlumat verib, bu sahədə ölkəmizin nailiyyətlərini, o cümlədən ölkə Prezidentinin təşəbbüsü ilə yaradılmış və dünyada böyük marağa səbəb olan Azərbaycan brendi "ASAN xidmət"in müsbət təcrübəsini vurğulayıb.\nEyni zamanda, məhkəmə-hüquq islahatlarına toxunularaq məhkəmə sisteminin müstəqilliyinin gücləndirilməsi, bu fəaliyyətdə şəffaflığın artırılması, beynəlxalq aləmdə təqdir olunan hakimlərin ən şəffaf seçim prosesi, İT texnologiyalarla təchiz olunmuş yeni məhkəmə infrastrukturun yaradılması və elektron məhkəmənin tətbiqi üzrə görülən əməli tədbirlərin korrupsiyanın qarşısının alınmasına xidmət etdiyi bildirilib.\nNazir ölkəmizin səmərəli beynəlxalq antikorrupsiya əməkdaşlığını qeyd edərək bu sahədə beynəlxalq təşkilatlarla müxtəlif təşəbbüslərindən danışıb.\nÇıxışda tədbir iştirakçılarının diqqəti Ermənistan-Azərbaycan Dağlıq Qarabağ münaqişəsinə, BMT Təhlükəsizlik Şurasının və digər nüfuzlu beynəlxalq təşkilatların müvafiq qətnamələrinə baxmayaraq Ermənistan tərəfindən torpaqlarımızın 20 faizinin işğalına və bir milyondan çox soydaşımızın qaçqın və məcburi köçkün vəziyyətinə düşməsi faktına xüsusilə cəlb olunub.\nSonra müzakirələr keçirilib. İştirakçılar tərəfindən ölkəmizdə həyata keçirilən islahatlara maraq göstərilərək bu sahədə dövlət dəstəyinin əhəmiyyəti xüsusi vurğulanıb, müvafiq suallar cavablandırılaraq qeyd edilib ki, bütün bu islahatların təməlində və nailiyyətlərin qazanılmasında dövlətimizin güclü siyasi iradəsi dayanır.\nAzərbaycan nümayəndə heyətinin üzvləri iclaslarda fəal iştirak edib, K.Əliyev çıxış edərək Korrupsiyaya qarşı mübarizə üzrə Komissiya və rəhbərlik etdiyi İdarə tərəfindən görülən preventiv tədbirlərdən danışıb, bu işdə əsas vasitələrdən biri kimi tədrisin rolundan bəhs edib, göstərilən sahədə beynəlxalq antikorrupsiya treninqləri, o cümlədən ölkəmizin BMT-nin Vyanadakı Ofisi, Beynəlxalq Prokurorlar Assosiasiyası və Avstriyada yerləşən Beynəlxalq Antikorrupsiya Akademiyası ilə səmərəli əlaqələrini qeyd edib.\nYekunda Azərbaycan tərəfinin təklifləri nəzərə alınmaqla korrupsiyaya qarşı mübarizədə səylərin gücləndirilməsinə və antikorrupsiya qurumlarının fəaliyyətinin səmərəliliyinin artırılmasına dair Bəyannamə qəbul olunub.\nSəfər çərçivəsində bir sıra dövlətlərin ədliyyə, məhkəmə, prokurorluq və antikorrupsiya orqanlarının rəhbərləri, habelə beynəlxalq təşkilatların rəsmiləri ilə ikitərəfli görüşlər keçirilib, əməkdaşlığa dair faydalı danışıqlar aparılıb, ölkəmiz üçün prioritet olan sahələr üzrə qarşılıqlı fəaliyyətin perspektivləri müzakirə olunub.\nTədbirlərdə ölkəmizin Avstriyadakı səfiri Qalib İsrafilov iştirak edib.


Putinə sui-qəsdin qarşısı alınıb » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nUkrayna və Rusiyanın xüsusi xidmət orqanları Rusiyanın baş naziri və prezidentliyə namizəd Vladimir Putinə sui-qəsd planının üstünü açıblar.\nSui-qəsdi hazırlayan dəstə üzvləri beynəlxalq axtarışda olub və bu ilin əvvəlində Ukraynanın Odessa şəhərində saxlanılıblar. Əldə edilmiş sübutlara və saxlanılanların ifadələrinə görə, Moskvada partlayışlara bir neçə həftə qalıbmış. Terror aktlarının Rusiyada keçiriləcək prezident seçkilərindən dərhal sonra həyata keçirilməsi planlaşdırılırmış.\nUkrayna xüsusi xidmət orqanları yanvarın əvvəllərində Odessada yaşayış evlərindən birində partlayış baş verdikdən sonra dəstə üzvlərinin izinə düşüb. Həmin evdə terrorçu olmaqda şübhəli bilinin şəxslər və partlayıcı qurğu hissələrinin aşkar edilməsi ilə Ukrayna xüsusi-xidmət orqanları rusiyalı həmkarlarını bu barədə məlumatlandırıb. Dəstə üzvlərinin yaşadığı evdə Vladimir Putinin avtomobil karvanının hərəkətini, cangüdənlərini əks etdirən videoyazılar da aşkar edilib.\nSaxlanılan şəxslər Birləşmiş Ərəb Əmirliklərindən Türkiyə vasitəsilə Ukraynaya gəldiklərini və Şimali Qafqaz döyüşçülərinin lideri Doku Umarovun göstərişlərinə əsasən hərəkət etdiklərini etiraf ediblər. Hazırda Ukrayna və Rusiya xüsusi xidmət orqanları araşdırmalara davam edir.\nMoskvada azərbaycanlılardan ibarət soyğunçu dəstə zərərsizləşdirildi\n1 mart 2012 23:37\nee bunlarda secib qutara bilmedilerde tsk\n1 mart 2012 16:30\n1 mart 2012 15:04\nhmm melumatcun tewekkurler......\nBUNLARDA ARTIQ PREZIDENT OLSAYDI CANIMIZ RAHATLAWARDIEE OLDUK BITTIK. TEWEKKURLER\n1 mart 2012 14:49\n1 mart 2012 13:53\nhm bu siyasete hec baw qatmayasan yoxsa itib batirsan


KTMT Qazaxıstanda hansı haqla girib? - Qanunun ayaqlar altına atılması, yaxud zərurətdən doğan hüquq\nKTMT Qazaxıstanda hansı haqla girib? - Qanunun ayaqlar altına atılması, yaxud zərurətdən doğan hüquq - ednews.net\n07.01.2022 17:45 Analitika A- A A+\nArtıq beş gündür ki, Qazaxıstan xaosa qərq olub. Ölkənin ən böyük şəhəri və keçmiş paytaxtı olan Almatıda, eləcə də bir çox şəhərlərində polis qüvvələri və etirazçılar arasında baş vermiş ciddi qarşıdurma nəticəsində hər iki tərəfdən xeyli sayda ölən və yaralanan var.\nAlmatı şəhərində nümayişçilər hökumət və hüquq-mühafizə orqanlarının binalarını ələ keçiriblər. Ölkənin daxili qoşunları şəhəri yenidən nəzarətə almaq üçün əməliyyatları davam etdirir.\nPrezidenti Kasım-Jomart Tokayev ölkəsində kütləvi nümayişləri və iğtişaşları yatırmaq, nizam-intizamı bərpa etmək üçün Qazaxıstanın da üzv olduğu Kollektiv Təhlükəsizlik Müqavilə Təşkilatına müraciət edib. KTMT-nin üzv dövlətləri – Rusiya, Belarus, Ermənistan, Qırğızıstan və Tacikistan Tokayevin müraciətini nəzərə alaraq təşkilatın sülhməramlı kontingentini Qazaxıstana göndərməyə qərara gəliblər.\nKTMT Qazaxıstana 2 500 sülhməramlı göndərəcək. Rusiya və Ermənistan mediasının məlumatlarına görə, Rusiya, Belarus və Ermənistan əsgərləri artıq Qazaxıstan torpağına daxil olublar.\nQeyd edək ki, KTMT-nin nizamnaməsinə görə, təşkilatın əsas funksiyaları xarici təhdidlərə və xarici müdaxilələrə yönəlib. Nizamnaməyə əsasən, əgər KTMT-nin hər hansı üzv dövləti üçüncü dövlət tərəfindən hücuma məruz qalarsa, KTMT-nin digər üzv dövlətləri həmin üzv dövlətin müstəqilliyinin və ərazi bütövlüyünün qorunmasına cavabdehlik daşıyırlar.\nLakin Qazaxıstana heç bir xarici hücuma məruz qalmayıb. Qazaxıstanda baş verən proseslər birbaşa daxili problemlərə istiqamətlənib. Bu ölkədə kütləvi qarşıdurmalar və iğtişaşlar xalq və hökumət arasında gedir.\nBelə olan halda KTMT hansı funksiyalara əsasən Qazaxıstana müdaxilə edir? KTMT-nin qoşunlarının Qazaxıstana müdaxiləsini və ölkənin daxili işlərinə qarışmasını hüquqi cəhətdən necə qiymətləndirmək olar?\nBu məsələ ilə bağlı politoloq Zərdüşt Əlizadə və beynəlxalq hüquq üzrə ekspert Məmməd İsmayılov EDNews.net-ə açıqlama veriblər.\nQazaxıstanda baş verən proseslərə münasibət bildirən Zərdüşt Əlizadə hesab edir ki, bəzi hallarda gerçək siyasi şərait və vəziyyət qanundan üstün olur.\n“Mən bu hadisələrə münasibətdə bu müddəadan çıxış edərdim. Bu müddəa nədən ibarətdir? Bütün dünyada qanun, qanuna yanaşma və qanunun icrası nisbi səciyyə daşıyır. Qanunda çox şey yazıla bilər. Amma bəzən elə bir hadisə baş verir ki, siyasi qüvvələrin geosiyasi maraqları daha çox üstün tutulur. Qanun icrası bir kənarda qalır.\nBu faktdır ki, KTMT artıq Qazaxıstana girib. KTMT-nin qoşunları Qazaxıstana Prezident Tokayevin dəvəti ilə girib. Ona görə də KTMT-nin Qazaxıstana müdaxiləsini işğalçılıq və təcavüzkarlıq kimi qiymətləndirmək olmaz. KTMT bu ölkədə hələ vətəndaşlara güllə açmayıb və insanları öldürməyib”.\n“KTMT-nin Qazaxıstana müdaxiləsi siyasi səciyyə daşıyır. Baxmayaraq ki, Tokayev ölkəsində daxili qoşunların və ordusunun gücü ilə qayda-qanun yaratmağa çalışır, yenə də beynəlxalq dəstəyə ehtiyacı olub. Bu üzdən də KTMT-yə müraciət elədi”, - deyə Əlizadə bildirib.\nPolitoloq KTMT-nin Qazaxıstana müdaxilə etməsinin səbəblərini də açıqlayıb; “Qarabağda Azərbaycan və Ermənistan arasında gedən müharibədən sonra KTMT-nin nüfuzu aşağı düşməyə başladı. Artıq Ermənistanda və digər üzv dövlətlərdə KTMT-yə əhəmiyyətsiz qurumu kimi yanaşılır. Bu səbəbdən də KTMT Qazaxıstana müdaxilə etməklə göstərməyə çalışır ki, o nəsə ciddi işlər görür. Lakin təşkilatın qoşunları dinc insanlara və vətəndaşlara güllə açmırlar, yalnız strateji obyektləri nəzarətə götürüblər.\n“KTMT-nin qüvvələrinə silahlı hücum ediləndə, onların atəş açmaq hüququ var. KTMT-nin Qazaxıstana girişini və müdaxiləsini hər hansı bir önəmli tarixi hadisə hesab etmək olmaz. Bunu Qazaxıstanın işğalı və ya Qazaxıstana təcavüz kimi qiymətləndirmək düzgün deyil. Bu ötəri geosiyasi maraqlardan doğan bir addımdır. Əmin ola bilərsiniz ki, KTMT-nin sülhməramlı qüvvələri Qazaxıstanda daimi qalmayacaq və vəziyyət sakitləşdikdən sonra ölkəni tərk edəcəklər”.\nBeynəlxalq hüquq üzrə ekspert Məmməd İsmayılova görə, Qazaxıstanda baş verən hadisələri münaqişə ilə qarışdırmaq olmaz. O hesab edir ki, KTMT-nin Qazaxıstana müdaxiləsi ilkin baxışda beynəlxalq hüquqa uyğun gəlmir.\n“KTMT-nin üzv dövlətləri arasında imzalanmış müqaviləyə görə, təşkilatın üzv dövlətinə hücum olarsa, digər üzv dövlətlər hərəkətə keçərək həmin üzv dövləti xarici müdaxilədən qorumalıdırlar. KTMT-yə üzv olan dövlətlər bu məsələdə öhdəlik daşıyırlar. Lakin KTMT-nin nizamnaməsinin səkkizinci maddəsində beynəlxalq terrorizm və ekstremizmə qarşı tədbirlər də nəzərə alınıb. Yəni, KTMT-nin üzvləri bu məsələlərdə də bircə hərəkət etmək öhdəliyi daşıyırlar”.\n“Qazaxıstandakı hadisələr artıq radikal səviyyəyə keçib. Hökumət qüvvələrinə qarşı silahdan istifadə olunur. Qarşıdurmalarda xeyli sayda polis qüvvələri və əsgər öldürülüb, yaralanıb. Qazaxıstandakı hadisələr iki gündən sonra radikal bir səviyyəyə çatdı. Xeyli dövlət obyekti qarət olunub. Bu isə beynəlxalq hüquqda "üsyançıları ayaqlandırmaq " adlanır. Bütün hadisələri ardıcıl nəzərdən keçirəndə, KTMT-nin müdaxiləsini təşkilatın nizamnaməsinin 8-ci maddəsinə əsaslandırmaq olar”.


Azərbaycan həbsxanaları kriminal şəxslərin nəzarətində - ŞOK!\n• Paytaxt 11:02 - Növbədənkənar iclasların vaxtı dəqiqləşdi\n• Toplum 10:50 - Bakıda 17 yaşlı gənc özünü binadan atdı\n1 İyul 2013 10:16\nTəcridxanalarda hər an üsyan qalxa bilər\nHəbsxanalar Rövşən Lənkəranski və "Lotu Quli" arasında bölüşdürülüb?\nAzərbaycanda mövcud olan həbsxana və saxlanma təcridxanaları kriminal aləmin nüfuzlu şəxsləri Rövşən "Lənkəranski" və "Lotu Quli"nin nəzarətinə altındadır.\nBu barədə AzNews.az-a daxil olan məktubda bildirilir ki, ölkədəki həbsxanaları adı çəkilən iki kriminal şəxsin arasında bölüşdürülüb.\nQeyd edilir ki, Kürdəxanı İstintaq Təcridxanası Rövşən "Lənkəranski", Şüvəlandakı İstintaq Təcridxanası isə "Lotu Quli"nin tərəfdarları tərəfindən idarə olunur. Məlumatda həmçinin Qobustan həbsxanasında saxlanılan məhkumların əsas hissəsinin Lənkəranskini dəstəklədiyi bildirilir.\nMəktubda qeyd edilir ki, hazırda 8-ci kolonda cəza çəkən "Lotu Quli" ləqəbli Nadir Səlifovun oğru statusunu bərpa etməsinin ardından, bu həbsxanada cəza çəkən məhkumların hamısı "Quli"çi olub. Bildirilir ki, məhz bu səbəbə görə, son zamanlarda 8-ci kolonda cəza çəkən məhkumlar türmə əməkdaşlarına qarşı aqressiv davranışlar sərgiləyirlər.\nMəktubda bildirilir ki, Penitensiar Xidmət rəhbərliyi türmələrdə avtoritetlərin bu hökmranlıqlarının qarşısını almağa cəhd etsə də, buna müvəffəq olmayıb. Belə ki, iddiaya görə, konkret "Lotu Quli" ləqəbli Nadir Səlifova xəbərdarlıq edildiyi və onun həbsxanalardakı nüfuzunu azaltmağa cəhd edildiyi üçün onun nəzarətində olan bir çox kolonlarda məhkumlar üsyana qalxıb. Məhz bu səbəbə görə, ötən ayın 4-də Əməliyyat Baş Rejim İdarəsinin rəisi İmran Tağızadənin rəhbərliyi ilə baş idarənin bir qrup əməkdaşı "Lotu Quli"nin cəza çəkdiyi 8-ci kolonda türmə əməkdaşlarına tabeçilik göstərməyən məhkumları döyüb. Bunun ardınca isə həmin məhkumları Binə qəsəbəsində yerləşən 3-cü kolona "etap" ediblər.\nBu ilk qığılcımın ardınca isə "Lotu Quli"nin tərəfdarlarının nəzarətində olan digər cəzaçəkmə müəssislərində də həbsxana əməkdaşlarına qarşı tabesizlik halları baş qaldırıb. Belə ki, iyunun 7-də N.Səlifovun tərəfdarlarının olduğu 16-cı kolonda məhkumlar oturaq aksiya keçirərək, "Lotu Quli"yə qarşı başladılmış aqressiyaya etiraz ediblər. Bunun ardınca "Lotu Quli"nin sıxışdırılmasına dəstək üsyanları digər türmələrə də sıçrayıb. Məktubda qeyd edilir ki, 2-ci kolonda cəza çəkən "Lotu Quli"nin tərəfdarları iyunun 8-də həbsxana rəhbərliyinə tabeçilik göstərməkdən imtina edib. İyunun 9-da isə 12-ci kolonda bir məhkum eyni səbəblə özünə ciddi xəsarət yetirib. Bu barədə bizi bilgiləndirən məktub ünvanlayan şəxslərin iddialarına görə, bu kimi hallarda digər bir neçə həbsxanada da baş verib, lakin əksər hallarda bu hadisələrin mətbuata çıxmasının qarşısı alınıb.\nMəktubda məhkumların niyə həbsxana rəhbərliyi və qanunların yox, məhz oğru dünyasının nüfuzlu şəxslərin dediklərinə yerinə yetirməsinin səbəblərinə də toxunulur. İddia edilir ki, buna səbəb həbsxanalarda mövcud olan yarıtmaz idarəçilikdən və türmə rəhbərliyinin qanunsuzluqlardan bezən məhkumlar haqlarının qorunması üçün oğru aləmindən olan nüfuzlu şəxslərə pənah aparmağa məcbur qalırlar.\nİddialarla bağlı AzNews.az-a açıqlama verən Penitensiar Xidmətin informasiya şöbəsinin rəhbəri Mehman Sadıqov bildirib ki, qurum rəhbərliyi cinayətkar aləmdə nüfuzu olan bir sıra şəxslərin bəzi cəzaçəkmə müəssislərini öz nəzarətləri altına almaq istədiklərindən xəbərdardır: "Biz bu prosesləri çox ciddi və dəqiq izləyirik. Tam məsuliyyətlə deyə bilərik ki, onların cəzaçəkmə müəssisələrinə və ya istintaq təcridxanalarına nəzarət etməsinə heç bir halda imkan vermərik".\nM.Sadıqov adı çəkilən kriminal avtoritetlər tərəfindən belə cəhdlərin edildiyini də təsdiqləyib. O əlavə edib ki, Penitensiar Xidmət rəhbərliyi bu şəxslərin belə cəhdlərinin qarşısının alınması üçün ciddi mübarizə aparır: "Bu cəhdlərin qarşısı həmişə qətiyyətlə alınıb və alınacaq da".\nPenitensiar Xidmət rəsmisi həmçinin, yuxarıda adı çəkilən kolonlarda məhkumların üsyana qalxması cəhdlərinə də aydınlıq gətirib. O bildirib ki, həbsxanalarda müxtəlif cinayətlərə görə həbs edilmiş, müxtəlif xasiyyətli şəxslər cəza çəkir və həmin şəxslər vaxtaşırı daxili nizam-intizam qaydalarına zidd hərəkətlər edir, qanunvericiliyi pozurlar: "Bu cür hallar həmişə olan proseslərdir və bunların qarşısının alınması bizim gündəlik işimizdir".\nBŞTİ-nin müdiri direktorlara tapşırıq verdi - FOTOLAR\nİş adamı təyyarə qəzasında öldü - VİDEO\nAzərbaycanda 1125 nəfər əcnəbi qaçqın var - BMT QAK\nAktrisa elə dar geyindi ki, ürəyi getdi - VİDEO\nMəktəbdə biabırçılıq: Müəllimlə şagirdin videosunu yaydılar - VİDEO


İddiaçıların turnirinə qatılmaq üçün 2 yol\n2012-ci ildə keçiriləcək şahmat üzrə dünya tacına iddiaçılarının turnirinin reqlamentinə aydınlıq gəlib. Apasport.az saytının məlumatına görə, bu mötəbər yarışda hər il olduğu kimi, yenə də 8 zəka sahibi mübarizə aparacaq.\nŞahmatçılar 2 mərhələdə dünya tacına iddia edə biləcəklər. Belə ki, 3 qrossmeyster bu ilin iyulundan gələn ilin yanvarına kimi ən yüksək xal toplamış şahmatçılar olacaq. Digər 3 şahmatçı isə onlara Dünya kubokunun yekununa əsasən qoşulacaq. Bu mötəbər yarışda mükafatçılar sırasına düşəcək zəka sahibləri iddiaçılar turnirinin iştirakçıları olacaqlar.\nDigər 2 vəsiqədən biri Vişvanatan Anand – Boris Gelfand (onlar tac uğrunda bu il finalda oynayacaqlar) qalibinə qismət olacaq. 8-ci iştirakçı isə ev sahibidir.\nBeləliklə, Azərbaycan şahmatçıları bu yarışda yenidən iştirak etmək üçün ya reytinq cədvəlində yüksəlməli, ya da Dünya kubokunda medal qazanmalıdırlar.\nQeyd edək ki, iddiaçıların son turnirində həmyerlilərimiz Şəhriyar Məmmədyarov və Teymur Rəcəbov mübarizə aparsalar da, çıxışları uğursuz alındı.


İdmançılarımız erməniləri belə DİZ ÇÖKDÜRDÜ: qürurlandıran anlar - VİDEO\n15 Aprel 2019 21:27 (UTC+04:00)\nRumıniyanın paytaxtı Buxarestdə keçirilən güləş üzrə Avropa çempionatı yığmalarımız üçün uğurlu nəticə ilə yadda qaldı.\nPublika.az "oxu.az"a istinadən 8-14 aprel tarixlərində mübarizə aparan yığmalarımızın çıxışının təhlilini təqdim edir.\nDağıstanın Kaspiysk şəhərində keçirilmiş ötənilki Avropa çempionatından fərqli olaraq, ilk olaraq sərbəst güləşçilər - Mahir Əmiraslanov, Hacı Əliyev, Ağahüseyn Mustafayev, Cəbrayıl Həsənov və Nurməhəmməd Hacıyev mübarizəyə qoşuldu. Əvvəlcədən onu qeyd edək ki, bütün bu idmançılarımız çempionatı medalsız tərk etmədi.\nBunlardan üçqat dünya çempionumuz Hacı Əliyev və son dünya çempionatının finalçısı Cəbrayıl Həsənovun medal qazanacağımıza ümidlər çox idi. Onlar ümidləri doğruldaraq qızıl medala yiyələndilər.\nHacı Əliyev finalda türkiyəli rəqibi Səlahattin Kılıçsallayanı 7:0 məğlub edib üçqat Avropa çempionu oldu. Cəbrayıl Həsənov yarımfinalda zədələnmiş rusiyalı rəqibi Əhməd Qazıməhəmmədovun zədələnməsindən yararlanaraq titula yiyələndi. Bununla da o, 2011-ci ildən bəri qazana bilmədiyi Avropa çempionatının qızıl medalını üçüncü dəfə boynundan asdı.\nBunlardan Ağahüseyn Mustafayevin çıxışı çoxlarını təəccübləndirdi. 70 kq çəki dərəcəsində mübarizə aparan Ağahüseyn yalnız finalda türkiyəli Mustafa Kayaya uduzaraq gümüş medalı boynundan asdı. Mahir Əmiraslanov və Nurməhəmməd Hacıyev isə bürünc medala yiyələndi.\nYarışın ikinci günü mübarizəyə qoşulmuş digər beş sərbəst güləşçimizdən isə yalnız Olimpiya və dünya çempionu Şərif Şərifov finala çıxa bildi. O, polşalı rəqibinə qalib gələrək ilk dəfə həm də Avropa çempionu oldu. Bu nəticə ilə Şərif Zemfira Meftahəddinova və Radik İsayevdən sonra Olimpiya, dünya və Avropa çempionu olmuş idmançılarımız sırasına qoşuldu.\nDigər sərbəst güləşçilərimizdən Hacımurad Hacıyev və Murad Süleymanov bürünc medal uğrunda mübarizədə uduzdu, Əsgər Məmmədəliyevlə Seyid Məhəmmədrza Azərşakib elə ilk görüşündəcə uduzaraq mübarizəni dayandırdı.\nBununla belə, Saypulla Absaidovun rəhbərliyi altında sərbəst güləş yığmamız üç qızıl, bir gümüş və iki bürünc medal qazanaraq Avropa çempionatının üçüncüsü oldu.\nQadın güləş millimiz\nƏməliyyat olunduğu üçün dünya və yeddiqat Avropa çempionumuz Mariya Stadnik bu turnirə qatılmasa da, yığmamız bu turnirdən qızıl medalla qayıda bildi. Qızıladək isə Elmira Qəmbərova bürünc medal qazandı. Türkan Nəsirova və İrina Netreba isə bürünc medalı son görüşdə əlindən qaçırdı.\nQadın millimiz üçün ikinci gün daha uğurlu oldu. Bir qızıl və iki bürünc medal qazandıq. Bürünc medalları Alyona Kolesnik və Tatyana Omelçenko, qızılı isə Elis Manolova boynundan asdı. Bu, Manolovanın böyüklər arasında ilk Avropa çempionluğu oldu. Bolqarıstan türkü olan Manolova bununla da Azərbaycana Avropa çempionatında Mariya Stadnik, Sona Əhmədli və Yuliya Ratkeviçdən sonra qızıl medal qazandıran dördüncü qadın güləşçi oldu.\nQadın güləş millimiz bir qızıl və üç bürünc medalla yarışı başa vurdu. Komandamıza Avropanın üçüncüsü olmağa bir neçə xal bəs etmədi.\nYunan-Roma güləş millimiz\nÖtən ilin dünya və Avropa çempionu Eldəniz Əzizli ümidləri bu dəfə doğrultmadı. O, yarımfinalda rusiyalı Vitali Kabaloyevə uduzaraq gücünü bürünc medal uğrunda sınamalı oldu. Ancaq Eldəniz yenə mötəbər turnirdən medalsız qayıtmaraq bürünc medal qazandı.\nTaleh Məmmədov da bürünc medal qazandı. Ancaq onun qazandığı bürünc medalı prinsipial edən məqam onun rəqibi idi. Çünki bu medalı qazanmaq üçün Taleh Slavik Qalstyanı məğlub etməli idi... Və etdi də.\nƏn böyük uğura isə İslam Abbasov nail oldu. O, finalədək irəlilədi. O, yalnız burada dünya və Avropa çempionu, Olimpiya mükafatçısı Jan Belenyukun müqavimətini qıra bilmədi. Bununla belə, bu, gənc İslamın böyüklər arasında ən böyük uğuru kimi tarixə yazıldı.\nTəəssüf ki, sonrakı gün mübarizəyə qoşulan idmançılardan heç kim medal qazana bilmədi. Bununla belə, millimiz bir gümüş və iki bürünc medalla Avropanın üçüncüsü ola bildi. Xatırladaq ki, ötən il də yunan-Roma millimiz Avropa çempionatının üçüncüsü ola bilmişdi.\nBeləliklə, Azərbaycanın güləş millisi ümumilikdə 13 medalla Avropa çempionatını başa vurdu.\nAzərbaycan – Ermənistan 5:1\nBu yarışda Azərbaycan millisi altı dəfə erməni güləşçilərlə üz-üzə gəldi. Bunlardan beşində bizim idmançılar qalib gəldi. Təbii ki, ən prinsipial görüş bürünc medal uğrunda Taleh Məmmədovla Slavik Qalstyan arasında baş tutdu.\n65 kq. 1/8 final. Hacı Əliyev – Vazqen Tevanyan 1:0\n70 kq. 1/4 final. Ağahüseyn Mustafayev – David Safaryan 12:2\n63 kq. Bürünc medal görüşü. Taleh Məmmədov – Slavik Qalstyan 6:2\n77 kq. Təsəlliverici görüş. Elvin Mürsəliyev – Arsen Culfalakyan 1:2\n87 kq. 1/4 final. İslam Abbasov – Maksim Manukyan 6:1\n97 kq. 1/8 final. Orxan Nuriyev – Artur Şahinyan 3:0


OYU-da distant təhsil prosesinə başlanılıb\nOYU-da distant təhsil prosesinə başlanılıb\nDünyanın 90-dan artıq ölkəsində yayılan və çoxlu sayda insanın ölümünə səbəb olan koronavirus xəstəliyinin (COVID-19) Azərbaycanda yayılmasının qarşısının alınması məqsədilə ölkədə bütün təhsil müəssisələrində tədris və təlim-tərbiyə prosesi dayandırılmışdır. Təhsilin fasiləsizliyini təmin etmək və təhsil proqramlarını icra etmək məqsədilə Odlar Yurdu Universitetində Distant Təhsil Mərkəzi fəaliyyət göstərir.\nDistant təhsil zamanı internet və ya e-poçt vasitəsilə tələbələrə müəllim tərəfindən hazırlanan dərslə əlaqədar tapşırıq mövzuları verilir. Daha sonra verilən tapşırıqlar və sınaqlarla bağlı qiymətləndirmələr aparılır. Tələbələrin hər hansı bir sualı və ya problemi yaranarsa,\nHəmçinin universitetdə tədris olunan bütün fənlərə aid 9000-ə yaxın dərsliyin elektron variantı hazırlanaraq elektron kitabxanada yerləşdirilib.\n2003-ci ildən fəaliyyət göstərən elektron kitabxana modelinin hazırlanmasında məqsəd tələbələri təhsil prosesində fəallaşdırmaq, onların informasiya-kommunikasiya texnologiyalarından səmərəli istifadə etməsinə, dərslikləri elektron formatda oxumasına imkan yaratmaqdır.\nTarix: 13.03.2020 / Oxunma sayı: 117561


Azərbaycanlı mühacirin Belçikada cəsədi tapılıb - Meydan.TV\nBaşlıq: Vüqar Rza\nAXCP üzvünün dekabrın 30-dan itkin düşdüyü deyilir\nSiyasi mühacir kimi Belçikada yaşayan Vüqar Rzanın çaydan cəsədinin tapıldığı bildirilir. Bu barədə hazırda mühacir həyatı yaşayan jurnalist Əfqan Muxtarlı məlumat yayıb.\nOnun sözlərinə görə, Vüqar Rza dekabr 30-dan Belçikada itkin düşüb. O, Qırmızı Xaça məxsus kampda qalırmış.\nOnun itkin düşməsindən sonra siyasi mühacirlər Fikrət Hüseynli ilə Həsən Qafarov həm kampda, həm də polisdə olub, axtarışını tələb ediblər.\nPolis yanvarın 15-də Vüqar Rzanın cəsədinin caydan tapıldığı barədə məlumat verib.\nAzərbaycan Xalq Cəbhəsi Partiyasının üzvü olan Vüqar Rza Şəkidə müəllim işləyib. Onun seçkilərdə tutduğu mövqeyə görə işdən çıxarıldığı və təqiblərə məruz qaldığı bildirilir. 2016-17-ci illərdə Şəkidə üzləşdiyi təqibləri əsas gətirərək Gürcüstana, oradan da Avropaya gedib.\n“Münasibətimiz var idi. Müammalı hadisədir. Yəqin polis hadisəni araşdıracaq. Amma son aylar Azərbaycan hakimiyyəti Avropada siyasi fəalların təqibini artırıb. Bir necə ay əvvəl Məhəmməd Mirzəlini qətlə yetirmək istəmişdilər”, - deyə Əfqan Muxtarlı öz “Facebook” səhifəsində yazıb.\nMühacirətdə olan jurnalist Fikrət Hüseynli də Vüqar Rzanın cəsədinin tapıldığını təsdiqləyib. Onun sözlərinə görə, polis azərbaycanlı mühacirin öldürüldüyünü ehtimal edir.\nFikrət Hüseynlinin “Facebook” səhifəsində yaydığı məlumata görə, Azərbaycanın Belçikadakı səfirliyi mühacirin nəşinin ölkəyə gətirilməsinə dəstək vermək istəmir:\n“Səfirlik Mechelen (Mexelen) polisinə deyib ki, azərbaycanlılar öz aralarında atışıb Vüqar Rzanın cənazəsini Azərbaycana göndərsinlər. Bu, nə biabırçılıqdı, Fuad İsgəndərov?\nAzərbaycan Respublikasının Diasporla İş üzrə Dövlət Komitəsi, Azərbaycan Xarici İşlər Nazirliyi, bu, nə yanaşmadır? O zaman səfirlik, diaspora cəmiyyətləri nəyə yarayır?”\nHəftəsonu olduğundan Meydan TV Azərbaycanın Xarici İşlər Nazirliyindən və Belçikadakı səfirlikdən münasibət öyrənə bilməyib. Telefon zənglərinə cavab verilməyib.\nqısa linklər: http://mtv.re/rfgyf6


Vladimir Putin Dağlıq Qarabağdakı vəziyyətlə bağlı nə danışıb? Müsahibədən çıxarışlar!\nRusiya prezidenti Vladimir Putin "Rossiya 24" telekanalına müsahibəsində Dağlıq Qarabağdakı vəziyyətdən danışıb. 17 noyabr, 2020. Foto: Kremlin.ru\nRusiya prezidenti Vladimir Putin Dağlıq Qarabağdakı vəziyyətlə bağlı noyabrın 17-də “Rossiya 24” kanalına müsahibə verib. Prezident Dağlıq Qarabağ münaqişəsi, üç ölkə arasındakı bəyanatın icrası, Rusiya sülhməramlıları, Türkiyənin münaqişədəki rolu və digər məsələlər barədə danışıb.\nAzərbaycan, Ermənistan və Rusiya arasındakı bəyanatın icrası barədə\nƏsas məsələ bölgədə qan tökülməsinin qarşısını almaq idi və bu alındı. Əvvəl dediyim kimi, 4 mindən çox insan ölüb, mən daha çox olduğunu düşünürəm. On minlərlə insan yaralanıb, şikəst olub. Baxın, bu, film deyil. Bu, hansısa insanların, ailələrin həyatdında baş verən bir faciədir.\nMünaqişənin başlanma tarixçəsi haqqında\nNələrin baş verdiyini anlamaq üçün tarixə qayıtmalıyıq. Bütün bunların hələ 1988-ci ildə Azərbaycanın Sumqayıt şəhərində etnik qarşıdurmalardan sonra başladığını xatırlatmaq məcburiyyətindəyəm. Sonra dinc erməni əhalisi əziyyət çəkdi və beləcə bu hadisələr Dağlıq Qarabağa sıçradı. Sovet İttifaqının o zamankı rəhbərliyi hadisələrə lazımi reaksiya vermədi. Burada tərəf tutmaq istəmirəm, kimin günahkar olduğunu demək mümkün deyil, amma qayda-qanun yaratmaq lazım idi, xalqı, mülki əhalini qorumaq lazım idi. Bu edilmədi. Nəticədə ermənilər silaha əl atdılar.\nDağlıq Qarabağın statusu nədir?\nDağlıq Qarabağın yekun statusu tənzimlənməyib. Biz razılığa gəlmişik ki, bu gün üçün status-kvonu, mövcud vəziyyəti saxlayırıq. Sonrası nə olacaq – bunu gələcəkdə gələcək rəhbərlər, prosesin gələcək iştirakçıları həll edəcəklər. Əgər Ermənistan və Azərbaycan arasında münasibətlərin bərpası, münaqişə bölgəsindəki əhali üçün normal həyat şəraiti yaradılarsa, bu, Qarabağın statusunun müəyyənləşməsi üçün də şərait yaradar.\nRusiya sülhməramlılarının rolu barədə\nBölgədə Rusiya sülhməramlılarının yerləşdirilməsi Dağlıq Qarabağda qan tökülməsinin qarşısını alıb.\nMünaqişədə Türkiyənin rolu haqqında\nTürkiyə tərəfi birtərəfli qaydada Azərbaycanı dəstəkləyir. Onlar bunu heç vaxt gizlətməyib. Bütün bunlar beynəlxalq qanunların pozulmaması ilə baş verir. Beynəlxalq hüquq mənasında burada nə demək olar? Azərbaycan özünün hesab etdiyi və elə dünya birliyinin də onunku hesab etdiyi əraziləri qaytarırdı. Bu işdə isə o özünə ona köməklik göstərən istənilən müttəfiqi seçə bilərdi.\nTürkiyə sülhməramlıları barədə\nBurada qıcıqlandırıcı faktorlar var və bunlardan biri də 1915-ci ildə Osmanlı imperiyasında baş vermiş qanlı hadisələrdir. Söhbət soyqırımın tanınıb-tanınmamasından getmir, bəzi ölkələr bu hadisələri soyqırım kimi tanımayıb, Rusiya da daxil, bir başqaları soyqırımı tanıyıb. Amma erməni tərəfini təmas xəttində türk əsgərinin olması ilə qıcıqlandırmaq nəyə lazımdır? Mənə belə gəlir ki, bunu prezident Ərdoğan da yaxşı başa düşürdü. Buna görə də biz razılaşdıq ki, Türkiyə Azərbaycanın tərəfində atəşkəsə nəzarət edəcək. Biz bu işi Türkiyə ilə birgə görəcəyik.\nMünaqişənin müharibəsiz həlli nə qədər mümkün idi?\nƏgər hələ 2013-cü ildə razılaşdırılmış tənzimləmə prinsipləri həyata keçirilsəydi, müharibə baş verməyə bilərdi. Təəssüf ki, bir tərəfdən və ya digər tərəfdən aşa bilmədiyimiz əngəllər ortaya çıxdı. Nəticədə, məsələ qanlı, silahlı bir toqquşmaya çevrildi.\nŞuşa şəhərinin Azərbaycana qaytarılması haqqında\nBu müharibəyə qədər Şuşanın qaytarılması məsələsi qoyulmamışdı. Oktyabrın 19-20-də mənim prezident İlham Əliyev və Baş nazir Paşinyanla bir neçə telefon danışığım olub. Ümumilikdə mən prezident Əliyevi inandıra bildim ki, hərbi əməliyyatları dayandırmaq olar, amma onun tərəfindən mütləq şərt bu oldu ki, qaçqınlar qayıtsın, o cümlədən Şuşa şəhərinə. Paşinyan isə gözlənilməz halda bu şərti qəbul etmədi. Baş nazir mənə birbaşa dedi ki, bunu Ermənistan və Qarabağın maraqlarına təhdid kimi görür. İndi bu təhlükənin nədən ibarət olduğunu həqiqətən anlamıram.\nNikol Paşinyanın Ermənistana xəyanət etməsi ittihamları barədə\nBaş nazir mənə dedi: “Biz axıra qədər döyüşəcəyik”. Buna görə də, ona qarşı xəyanət ittihamlarının heç bir əsası yoxdur. Doğru və ya səhv olması başqa məsələdir, amma burada hər hansı bir xəyanətdən söhbət gedə bilməz.\nQarabağa qayıdan ermənilərin təhlükəsizliyi haqqında\nBu çox vacib və həssas bir məsələdir. Hər iki tərəfdən qayıdan qaçqınların əsl təhlükəsizliyi barədə düşünmək lazımdır, bu missiya rus sülhməramlılarına həvalə olunub.\nNoyabrın 9-dakı birgə bəyanat necə imzalanıb?\nMən deyərdim ki, bu çox ağır proses olub, bütün tərəflər üçün. Bu nəticəyə üç tərəfli məsləhətləşmələr əsasında gəlinib. Əslində mən hər iki liderlə danışıb onların mətnlə bağlı tələblərini, şikayətlərini dinləyərək, b digər tərəflə bağlı düzəlişlər edib və ilk növbədə vəziyyətin digər tərəfdaşlar üçün nə qədər qəbuledilən olduğunu müzakirə etməklə vasitəçi olmaq məcburiyyətində qaldım. Faktiki olaraq isə bu, bərabər və üçtərəfli iş idi. Hər şey də həmin gün baş tutub.\nRusiya-Türkiyə birgə monitorinq mərkəzinin yeri barədə\nGörünür, bu, Azərbaycanın suveren ərazisində olacaq və Azərbaycan onun harada yerləşdirilməsi ilə bağlı qərar qəbul etməkdə müstəqildir\nErmənistanın münaqişədə tək qoyulması iddiaları barədə\nMoskva Yerevan qarşısında özünün bütün müttəfiqlik öhdəliklərinə əməl edib və baş nazir Nikol Paşinyan buna görə Rusiyaya dəfələrlə təşəkkürünü bildirib.\nErmənistan razılaşmadan imtina etsə, nə baş verər?\nBu, Ermənistan üçün intihar olardı. Paşinyan üçtərəfli bəyanatımızı imzalayarkən əsl mənzərəni, həqiqi vəziyyəti nəzərə alıb. Əlbəttə ki, əldə olunan razılaşmalara riayət edib-etməmək hər iki tərəfin öz işidir, amma bir daha təkrar edirəm, bu böyük bir səhv olardı. Ümid edirəm ki, bu baş verməz.


Dekorativ Sevgi Çəmənləri - Mənzərədəki Sevgi Çəmənləri üçün Tələblər - Yeni\nPurple Love Grass nədir: Purple Love Grass Baxımı\nBənövşəyi sevgi otu (Eragrostis spectabilis) Amerika Birləşmiş Ştatları və Meksikada böyüyən yerli Amerika çöl çiçəyi otudur. Təbiət ərazilərində olduğu kimi bağda da yaxşı görünür və tez-tez çöl çiçəkli çəmənliklərdə istifadə olunur. Həm sevgi otlarına artan tələblər, həm də bənövşəyi sevgi otlarına qulluq asandır. Bağa dekorativ sevgi otu əlavə etmək haqqında daha çox məlumat əldə edək.\nPurple Love Grass nədir?\nEragrostis bənövşəyi sevgi otu, səliqəli, sıx bir yığın əmələ gətirən Şimali Amerikalı bir yerli çəmənlikdir. Yeraltı rizomlar və yerə tökülən bol toxumlardan yayılır. Güllər çiçək açana qədər mal-qara bənövşəyi eşq otunda otlayacaq, lakin otlaqlarda tapıldığı zaman ümumiyyətlə alaq otu sayılır.\nBəzi alaq otları da daxil olmaqla bir neçə ot növü cinsə aiddir Eragrostis. Bənövşəyi sevgi otu, sərhədlərdə, yollar boyunca haşiyə kimi, toxuma vurğusu və qumlu torpaqlarda eroziyaya nəzarət bitkisi kimi yaxşı işləyən cazibədar bir becərilən dekorativ otdur. Cənub-qərb mənzərələrində və boz yarpaq bitkiləri ilə birlikdə əla görünür.\nİncə toxumalı ot baharda və yazda yaşıl olur və sıx bükülmüş toxumları olan incə bənövşəyi lələk buludu ilə örtülür. Ümumiyyətlə yay sonlarında və ya payızda görünən lələk, bitkinin hündürlüyünə 6 düym (15 sm.) Əlavə edə bilər və məsafədən çəmənlik çəhrayı və ya bənövşəyi bir dumandan göründüyü kimi görünür. Təsiri xüsusilə bitki kütlələrində təəccüblüdür.\nYarpaqları bənövşəyi olur və payızda çiçəklər ağarır. Tüylər nəhayət bitkidən qopur və uçan ot kimi fırlanır. Qurudulmuş lələk həmişəlik tənzimləmələrdə vurğu kimi istifadə edilə bilər.\nSevgi otu üçün artan tələblər\nBu dekorativ sevgi otu olduqca yaxşı qurudulmuş, tercihen qumlu bir torpağa ehtiyac duyur. Tam günəşə üstünlük verir, həm də qismən kölgədə böyüyəcəkdir.\nBuradan onları daxil olduqları konteynerlə eyni əkin dərinliyində yerə qoyursunuz və sonra yaxşıca su verirsiniz.\nBənövşəyi Sevgi Çəməninə Qulluq\nBitkilər qurulduqdan sonra sərtdirlər və çox az baxım lazımdır. Bitkilər quraqlığa dözür və hətta xeriscapingdə də istifadə edilə bilər. Suvarma və gübrələmə lazımsızdır.\nBitkiləri yerdən bir neçə santimetr yuxarıya endirin və ya yaz böyüməsinə hazırlaşmaq üçün payızda və ya qışda biçin.\nVə bu qədər! Eragrostis bənövşəyi sevgi otunun böyüməsi asandır, qulluq edilməsi asandır və demək olar ki, hər mənzərəyə cəlbedici bir əlavə edir.\nDekorativ Sevgi Çəmənliyi - Mənzərədəki Sevgi Çəmənliyinə Tələblər - bağ\nWashington Universitetinin Şəhər Bağçılıq Mərkəzinin Soest Bahçesindeki təəccüblü bəzək otları. Fotoşəkil UW Botanika Bağları.\nTam Bloom, tək bir bitki növünün tarixini, xüsusiyyətlərini, istifadəsini və potensialını araşdırır. Burada, GV-nin töhfəsini verən yazıçı Joyce Newman, mənzərələrə düşmək üçün bir rəng (və daha çox) gətirən iki az işlənmiş bəzəkli yerli çoxillik otları təqdim edir.\nÜmumiyyətlə “Yeni Amerika Bahçesi” nin atası olduğunu qəbul edən mənzərə vizyoneri James van İsveç, ekoloji cəhətdən sağlam olan axan, ot dolu bağlar yaradaraq bir çox şəhərətrafı mənzərələrin görünüşünü və hissini dəyişdirdi.\nSentyabr ayında son ölümü ilə bağbanlar, işığında tez-tez parıldayan, küləkdə zərif hərəkət edən və fəsillər boyu rəng qatan, xüsusən də yazın sonlarında və payızda yerli otların genişlənən kütlələrini əhatə edən dizaynlarını xatırladır. tam çiçəklənir.\nVan İsveç və dizayn ortağı Wolfgang Oehme (səslənən UR-ma) mənzərələrində istifadə etdiyi ən sevdiyim yerli otlardan ikisi Little Bluestem (Şizaxiriyum skopariumu) və Purple Love Grass (Eragrostis spectabilis). Hər ikisi də qar yağandan sonra qışda da sevimli qalan çoxillik günəşi sevən, çayır və çəmən otlardır.\nKiçik Bluestem. Foto, Minnesota Universitetinin Minnesota Landşaft Arboretum Universitetinin nəzakəti.\nLittle Bluestem'in payız bitkiləri mis, narıncı və sarıdan dərin bənövşəyi və qırmızıya qədər dəyişə bilər. Baharda nərgiz kimi soğanların çıxmasına imkan vermək üçün kəsilə bilən iki-dörd metrlik yığınlarda böyüyür. Yaz aylarında otlu yığınlar parlaq yaşıldan bozumtul-maviyə dönə bilər. Yaz aylarında mavili olan növlər payız və qış aylarında ən dərin yanan qırmızı rənglərə malikdir.\nQarışıq çoxillik yataq və ya sərhəd üçün kütləvi əkinçilikdə, sedumlar, asters və ya goldenrods kimi gec çiçəklənən çiçəklərlə qruplaşdırılıb çox yaxşı işləyirlər. Van İsveç əkin sahəniz kifayət qədər az olsa da, böyük otlarda otların istifadəsini müdafiə etdi. 1998-ci ildə “böyük düşünməlisən” dedi. “Nəhəng yarpaqları, nəhəng otları və nahar süfrələri kimi böyük çiçəkləri düşün. Edə biləcəyiniz ən pis şey ditsy olmaqdır. ”\nLittle Bluestem'in görkəmli bir xüsusiyyəti, günəş işığını gözəl tutan gümüşü, şəffaf toxumdur. Buna görə də günəşin arxa işığı və ya parıldayan toxumların yan işıqlandırılması üçün bu otu əkməyi düşünün.\nBaşqa bir böyük artı: bu çəmən çəmənlik kimi mahnı quşları, Skipper kəpənəkləri kimi böcəklər, hətta mal-qara və geyik kimi iri heyvanlar üçün qiymətli bir qida və yaşayış mənbəyidir. Çəmən dəstələr quşlara və kiçik məməlilərə də sığınacaq verir.\nƏkin üçün zəngin torpaq şəraitinə ehtiyacınız olmayacaq. Yalnız bir çox günəş, quru və ya orta nəmlik, yaxşı bir drenaj və ya meylli bir sahə təmin edin (təpəli bir yataqda eroziyaya nəzarət üçün çox yaxşıdır). Həm də sahil bağlarında çox quraqlığa davamlı və nisbətən duza davamlıdır.\nLittle Bluestem, Şimali Amerikanın hər yerindədir, baxmayaraq ki, çayır sahələrindəki ticarət əkinçilik və otlaqların azalması ilə azalmışdır. Yayın və payızın sonlarında bir qədər az yayılmış, lakin eyni dərəcədə gözəl bir alternativ, üzən, qırmızı-bənövşəyi çiçək dəstləri əmələ gətirən və küləkdə yıxıla bilən Purple Love Grassdır. Botanika Latın adı Eragrostis spectabilis hamısını deyir - birbaşa tərcümə Eros, sevgi ve agrostisot deməkdir.\nPurple Love Grass. Foto Yeni İngiltərə Yabanı Çiçəklər Cəmiyyətinin nəzakəti.\nPurple Love Grass, Little Bluestem kimi, günəşi və çox quru böyümə şərtlərini sevir. Ancaq iki ayağın hündürlüyündə daha qısa saplar əmələ gətirir və yay aylarında heyrətamiz bir parlaq toxuma alır. Oktyabr ayına qədər isti qəhvəyi bir rəng alır.\nTək bir kiçik tutam, 3 ilə 4 metrlik bir ərazini əhatə edən bulud kimi bir çiçək yarada bilər. Bənövşəyi çiçək başları ilə sürüşməkdə və ya çəhrayı rəngli sedumlarla sərhəd boyunca sürüşmələrdə və ya bənövşəyi çiçəklər kimi digər gec çiçək açanlarda mükəmməl görünür.\nDekorativ otlar üzrə ixtisaslaşmış Minnesota Universiteti bağçılıq professoru tərəfindən idarə olunan bir blog olan Grass Talk, ən çox aludə olan ot həvəskarını belə doyduracaq.\nBəzək otlarını gübrələmək\nDekorativ otlar baxçaları və mənzərələri üçün populyardır, çünki baxımı asan və digər ot növləri kimi çox su və qida tələb etməyən davamlı bitkilərdir. Düzgün böyümək üçün gübrələmə lazım deyilsə, bəzək otlarınızı dölləşdirmək istəsəniz, aşağıdakı yollarla edilməlidir:\nDekorativ otların həddindən artıq böyüməsinə və sürətlə böyüməsinə, bitkinin qeyri-sabit olmasına və estetik cazibəsini itirməsinə səbəb ola biləcəyi üçün çox gübrələməyin.\nDekorativ otların sağlam bir kök sistemi böyüməsinə kömək etmək üçün vaxt ayıran gübrə istifadə etmək yaxşıdır.\nBitki köklərinin udulmasına və bütün bağ üçün kifayət qədər incə olmasına imkan verdikləri üçün üzvi gübrələri seçin.\ndüzgün tətbiq edin. Yeni bitki böyüməsinə kömək etmək üçün baharda gübrə vurmaq ən yaxşısıdır və bitkilərə təsir göstərmədən kök sağlamlığını artırmaq üçün az miqdarda tətbiq olunmalıdır.\nZamanla buraxılan gübrələrdən istifadə edərkən istehsalçının göstərişlərinə uyğun tətbiq edin.\nDekorativ otlar illik gübrə tələb etmir və gübrələməyi seçsəniz, bunu hər iki ildə etmək lazımdır.\nDekorativ otların kəsilməsinə dair göstərişlər\nDekorativ otların çoxu çoxillik bitkilərdir, ildən-ilə geri qayıdır. Ancaq bir neçəsi, xüsusən soyuq şimal iqlimində yalnız bir böyümə mövsümü davam edən illik olaraq yetişdirilir. Bunlar üçün əkin sahəsini yeni bir şey üçün hazırlamaq üçün bitkilərin köklərini bağladıqdan və kəsdikdən sonra qazmaq yaxşıdır.\nÖlü ot saplarını kompost edirsinizsə, parçalanma sürətini artırmaq üçün kompost yığınına əlavə etməzdən əvvəl onları parçalara ayırın. Çəmənliklər hələ də paketlərə bir-birinə bağlanırsa bunu etmək asandır. Böyük miqdarda quru, ölü ot kompost edərkən, yaş, yaşıl material əlavə edərək qarışığı tarazlaşdırın. Və ya otların dağılmasına kömək etmək üçün bir neçə ovuc azot gübrəsi əlavə edin.\nVideoya baxın: Wire Grass and Weeping Lovegrass\nCopyright © associationofindependentevangelicallutheranchurches.org | Purple Love Grass nədir: Purple Love Grass Baxımı...


Erməni ekspertin təşvişi: "Azərbaycan "Yeni Osmançılıq" layihəsinə lobbiçilik edir" - TƏHLİL\n19 May 2017 - 09:53\nErməni ekspertin təşvişi:"Azərbaycan "Yeni Osmançılıq" layihəsinə lobbiçilik edir" - TƏHLİL\nRegnum İA, 18.05.2017\nBu il mayın 1-də Rusiya Hərbi Kosmik Qüvvələri (HKQ) təhlükəsiz deyilən zonalara aviazərbələri dayandırıb. Artıq mayın 6-da isə Suriyanı faktiki dörd hissəyə bölən Astana memorandumu qüvvəyə minib: təsir zonaları İdlib əyaləti, Xomsdan şimalda, Şərqi Qutada və Suriyanın cənubunda yerləşir. NATO ölkələri Moskvanın sükutlu razılığı ilə Suriyanı nüfuz zonalarına parçalamaq üçün (xoşbəxtlikdən, hələlik kağız üzərində) nadir imkan əldə edib ki, bu da Rusiya ordusunun Suriyadakı antiterror əməliyyatının tarxi önəmini dəyərdən salır, həmçinin onun başlıca bölgəsəl müttəfiqi İranın mövqelərini təhdid edir.\nRusiya XİN-də çox erkən unudublar ki, Rusiya HKQ Suriya münaqişəsinə girəndən sonra “təhlükəsizlik zonaları” hələ 2015-ci ilin oktyabrında ABŞ-ın keçmiş dövlət katibi Kondoliza Rays və Pentaqonun keçmiş başçısı Robert Geytsin Barak Obama administrasiyasına ünvanlanmış təklifidir. Yəni biz Rays və Geytsin Rusiya prezidenti Vladimir Putinin Yaxın Şərqdəki nüfuzunu məhdudlaşdırmaq çağırışlarına göz yumaraq Suriyanın parçalanması üzrə imperialist Qərb layihəsinin arabasında sürünürük. Bu, açıq mətnlə göstərilib. Düzdür, respublikaçı qırğıların tezisini Obama deyil, Tramp göydə tutub. Və ABŞ mülki və hərbi hədəflərə aviazərbələr silsiləsi işə salmaqla dərhal siyasi müttəfiqləri qarşısında siyasi kapital qazanmağa girişib. Məsələn, Amerikayönlü koalisiya mayın 12-də Suriya-İraq sərhədində neft yataqlı Əbu Kamal şəhərinə (Deyr əz-Zor əyaləti) hücum edərək 23 mülki şəxsi öldürüb. Mayın 15-də isə ABŞ SQ-nin Suriyanın şərqində Rakkanın yaşayış məntəqələrinə zərbəsi 30 nəfərin həyatını aparıb. “New Arab” nəşri dəqiqləşdirir ki, bunlardan 12-i qadınlar olub. Britaniyanın “Financial Times”-ı öz növbəsində koalisiya qüvvələrini rəqəmləri bilərəkdən azaltmaqda qınayaraq 42 həlak olmuşdan danışır. Bəs sonra?\nPentaqon Rusiyanın bəzi siyasi xadim və ekspertlərinin Astana danışıqlarının aşkar mənfi nəticələrinə göz yumaraq qürrələnməkdə olduğu diplomatik prosesə lap başdan “burun fınxırıb”. Moskva intizarda donub qalınca ABŞ Müdafiə Nazirliyi nəzarəti altındakı zonalara aviazərbələr haqda informasiyaları metodik şəkildə rəsmi saytında yerləşdirir: təkcə mayın 15-16-da Əbu Kamal, Deyr əz-Zor, Rakka, Əs-Səurə rayonlarına 17 zərbə endirilib.\nYenə də Qarabağa…\nGözləmək lazım gəldiyi kimi, Suriyada tutuşmanın zəifləməyi dərhal Cənubi Qafqazda əksini tapdı. Mayın 15-də Pekində “Bir qurşaq, bir yol” beynəlxalq forumu işini qurtaranda Azərbaycan SQ Dağlıq Qarabağın Müdafiə ordusuna (mətndə bu cürdür – tərc.) raket zərbəsi endirib “Osa” ZRK-i zədələdi. Diqqətçəkəndir ki, Rusiya Kənd Təsərrüfatı nazirliyi və Rusiya Dəmir Yolları ilə Azərbaycan, Özbəkistan və Belarus hökumətlərinin kənd təsərrüfatı məhsullarını uzaq məsafələrə çox da yubatmadan tədarük etməyə imkan verən refrijator dəmirylou vaqonlarının işə salınması üzrə sazişi haqda məlumat məhz mayın 15-də şəbəkədə göründü. Layihə həm də İrana (Azərbaycandan) və Tacikistana (Özbəkistandan) çıxışı nəzərdə tutur. Yəni Azərbaycan generaliteti Qarabağla sərhəddə təxribat quraşdıraraq (Azərbaycan Müdafiə Nazirliyinin məlumatına görə, sözügedən fitnəkarlıq Ermənistan SQ tərəfindən törədilib-tərc.) kənd təsərrüfatı məhsullarının Rusiya ərazisindən gələcək tədarükünü “bayram etməyi” planlaşdırırdı. Əlbəttə, prezident İlham Əliyev mövzudan halidir. Türkiyəli həmkarı Rəcəb Ərdoğan prezident Donald Trampla görüş üçün mayın 16-da Vaşinqtona səfər edərkən o, cəbhəyanı zonalarda gücləndirilmiş təhlükəsizlik rejimi tətbiq etdi.\nAnkara və Bakının əsas məqsədi artıq üfüqdə uzaqdan seçilir – Transxəzər nəqliyyat dəhlizi və Avropa Birliyini Bakı-Tiflis-Qars-Ədirnə-İstanbul dəmiryolu ilə birləşdirməli olan Cənub nəqliyyat dəhlizi iyunda işə salınacaq. Ərdoğan mayın 14-də Pekin forumunda təntənəli şəkildə bildirib: “İpək Yolu”nun Mərkəzi dəhlizi Gürcüstan, Azərbaycan, Türkmənistan, Əfqanıstan və Pakistandan keçir. Və biz Türkiyədə göstərilən marşrut çərçivəsində Çin və başqa ölkələrlə əməkdaşlığa ümid edirik”.\nTürkiyə iqtisadçısı, Economic Policy Research Foundation of Turkey (TEPAV) direktoru Güvən Sak da oxşar məcrada fikir yürüdür. O, "Hurriyet Daily News"-a müsahibədə bildirib ki, Türkiyə Çinin müsəlman dünyasını “İpək Yolu” layihəsinə inteqrasiya etməyinə yardım edə bilər. Sak güman edir: “XX əsr Çinin dünyaya inteqrasiyası bayrağı altında keçibsə, XXI əsr Əfqanıstan və Pakistan daxil olmaqla Orta Asiya ölkələri və cənub-qərbi Asiyanın Çin layihəsinə inteqrasiyası dövrü olmalıdır”.\nYeri gəlmişkən, 2015-ci ilin sentyabrında Rusiya HKQ-nin Suriya əməliyyatına başlamasından tam bir neçə gün qabaq və Türkiyənin Suriya səmasında Rusiya qırıcısını vurmağından iki ay əvvəl çinlilər Türkiyənin konteyner daşımaları üzrə ən böyük limanına (Kumport) $1 milyard yatırım elan etdilər. Təsadüfdürmü?\nSakın fikrinə gəlincə, bu, təkcə onun şəxsi qiymətini deyil, həm də rəsmi Ankaranın mövqeyini əks etdirir. Təsadüfi deyil ki, o, əvvəllər Türkiyə Mərkəzi bankının pul siyasəti üzrə komitəsinin üzvü idi. Bu da məmura Ankara-Pekin dialoqu barədə açıq danışmaq imkanı verir. Bax, o bu xüsusda belə düşünür: “Çin-Türkiyə münasibətləri siyasi səviyyədə Pekinin uyğur probleminə münasibətdə şikayətləri ilə mürəkkəbləşib. Lakin indi müsbət gündəlik qurmağa çalışırıq. Ərdoğan 2015-ci ildə Pekinə səfər etdikdən sonra rəsmən bildirib ki, Sinszyan problemi (Çində uyğurların yaşadığı əyalət-tərc.) Çinin daxili işidir. Bununla belə, çinlilər uyğur döyüşçülərin Suriya müharibəsində iştirakından, xüsusən də sonra evə qayıdanlardan narahatdırlar . Buna görə də Türkiyə hazırda “İpək yolu”nun İqtisadi Qurşağı çərçivəsində ÇXR-lə qarşılıqlı fəaliyyətdədir ki, bu da Pekinin uyğur məsələsi üzrə mənfi əhvalını yumşaltmaq imkanı verir”.\nAnkara Tehranın “İpək yolu”ndakı rolundan şüurlu şəkildə yan keçir ki, İİR-də ictimai rəyi vaxtından qabaq oyatmasın. Xüsusən də ona görə ki, SƏR-də “təhlükəsizlik zonaları”nın yaradılması ərəb respublikasının ərazisinə Türkiyə təsirini avtomatik şəkildə konservləşdirir, Türkiyəyə alternativ Suriya nəqliyyat dəhlizini Tehranın üzünə bağlayır. Həm də burada təəccüblü heç nə yoxdur, çünki bu il mayın 11-də İstanbulda Türkiyə və Gürcüstanın müdafiə idarələri başçılarının görüşündə tərəflər Ankara, Bakı və Tiflisin hərbi əməkdaşlığı haqda memorandum imzalamaq razılığına gəlib. Gürcüstan müdafiə naziri Levan İzoriya qarşıdakı Batumi görüşündən danışarkən bildirib: “Biz hərbi əməkdaşlığımızın keyfiyyətinin yüksəldilməsinə yönəlmiş üçtərəfli əməkdaşlıq formatını müzakirə edəcəyik”.\nAnkara və Bakı Tehrana qarşı oynayır\nAnkara, Bakı və Tiflis Cənubi Qafqazda İranın nəqliyyat kommunikasiyalarını buxovlayaraq onu sonradan Transanadolu qaz kəmərinin Transadriatik qaz kəmərinə bağlanması ilə Avropa Birliyi ərazisinə çıxan Türkiyə marşrutuna yönəlməyə məcbur edir. Azərbaycanın Dağlıq Qarabağ münaqişəsinə münasibətdə təcavüzkar ritorikası məhz buradan qaynaqlanır. Tehran kənd təsərrüfatı məhsullarının Azərbaycan və Gürcüstan ərazisindən Ukraynaya nəqli haqda razılığa gəlməklə manevr etməyə çalışır. Tehran və Kiyev bu ilin aprelində uyğun qərar qəbul edib. Lakin bu, İrana nikbinlik vermir, çünki Azərbaycan Qara dənizdən İrana yük axınlarını birbaşa Xəzərə köçürür.\nUkrayna infrastruktur nazirliyinin "Ukragroconsult" portalında sitat gətirilən məlumatında deyilir: “Azərbaycan tərəfi Kurıka (Qazaxıstan) bərə xəttinin açıldığı və fider gəmiləri ilə Əmirabad və Ənzəli (İran) limanlarına daşımalar barədə məlumat verib. Tərəflər Yeni İpək yolu üzrə Çinlə və Cənub-Şimal dəhlizi üzrə İranla yük axınının inkişafını qeyd edib”.\nEyni zamanda dəqiqləşdirilir ki, Əmirabad limanı Xəzərin cənub qurtaracağının şərq hissəsində yerləşir, Ənzəli limanı isə bir qədər qərbdə dəmiryolu olan Rəşt şəhərinin ətrafında yerləşir.\nAmma, bax, bir ilişik var: Kiyev və Bakı Şimal-Cənub dəhlizini xatırladır, lakin yük axınlarının Baltik dənizi sahillərinə çıxmalı olduğu Rusiyanı unudur. Azərbaycan hökuməti İran və Rusiya ilə gerçək dialoq əvəzinə Ermənistan və Dağlıq Qarabağ sərhədində sabitsizləşdirməyə güvənməklə yeni osmançılıq layihəsinə lobbilik edir. Bunu dayandırmaq hələ gec deyil. Lakin hazırda zaman Rusiyanın əleyhinə oynayır. Dəməşq ABŞ, Çin və Türkiyənin cənginə buraxılsa, onda Suriya ərazisində tezliklə bir-birinə düşmən feodal knyazılqları meydana çıxacaq ki, bu da özlüyündə Şərqi Aralıq dənizi bölgəsinə nəqliyyat axınlarını bağlayacaq. Və o zaman Rusiyanın Latakiya və Tartus bazaları strateji önəmini itirir. Nəticələr hamımız üçün fəlakətli olacaq. İstisnasız olaraq.


Uşaq Kravatları Zövqünüzə və Cibinizə Uyğun | Kontakt.az\nUşaq kravatları sevimli rəng çalarları və cəlbedici dizaynı ilə övladınızın otağına bir yeni bir atmosfer gətirəcək, həmçinin səliqə-səhman yaradacaq.\nBiz sizin bir valideyn olaraq övladlarınıza dəyər verdiyinizi, onlar üçün hər şeyin ən yaxşısını istədiyinizi bilirik. Elə bunun üçün də mağazalarımızda ən yaxşı uşaq kravatları çeşidləri sizə sərfəli şərtlərlə təklif olunur.\nUşaq kravatları necə seçilməlidir?\nUşaq kravatları seçilərkən həm keyfiyyət, həm də balacaların zövqü ön planda olmalıdır. Valideynlər əsasən bu zaman keyfiyyətli və davamlı uşaq kravatları seçməyə, uşaqlar isə öz xəyal dünyalarına və zövqlərinə uyğun çarpayılarda yatmağa üstünlük verirlər.\nHəm valideynləri, həm də uşaqları razı salacaq uşaq çarpayıları Kontakt Home mağazalarında.\nUşaq kravatları modelləri hansılardır?\nUşaq kravatları yumşaq və rahat döşək, kənarları kəskin olmayan mebel strukturu, rahat yuxu üçün "nəfəs alan" dizayna malik olşur. Əgər otaqda yerə qənaət etmək istəyirsinizsə ikimərtəbəli modellər də sizin üçün gözəl seçim ola bilər. Bir çox usaq kravatlari modellərində xüsusi altlıq hissə olur ki, bu da geyimlər və oyuncaqlar üçün "anbar" rolunu oynayır. Uşaqlar üçün olan mebellərdə əlavə yerlərin olması oyuncaqların və qışlıq paltarlar yerləşdirilməsi üçün əla yerdir. Buna görə də uşaq kravatları alarkən əlavə altlığı, yaxud şkafları olan mebellər seçə bilərsiniz. Bu zaman daha çox yerə sahib olacaqsınız.\nUşaq kravatları Uşaq çarpayıları Uşaq çarpayısı Uşaq çarpayıları qiymətləri İkimərtəbəli uşaq çarpayıları Usaq mebelleri 2021 Usaq mebelleri İki mertebeli usaq kravatlari Usaq kravatlari Usaq otagi mebelleri Usaq mebeli qiymetleri Usaq yataq destleri Usaq Carpayi Usaq carpayilari Qiz otagi ucun mebeller Usaq mebeli ve qiymetleri Usaq carpayi qiymetleri Usaq kravatlari qiymeti Usaq yataqlari Usaq Mebelleri ve Qiymetleri İki Mərtəbəli Uşaq Çarpayıları Uşaq otağı mebelləri Usaq kravati Usaq Yataq Mebelleri Uwaq kravatlari Usaq yataqlari qiymetleri Usaq kravatlarinin qiymeti Usaq carpayilari 2 mertebeli Usaq carpayisi Usaq Ucun Yataq Destleri Usaq skaflari Usaq ucun Yazi Stollari Usaq yataq destleri qiymetleri Genc yataq mebelleri Usaq otagi ucun mebeller Uwaq yataqlari İki mertebeli krovat İkimertebeli carpayi İkimərtəbəli çarpayı Usaq krovati Uşaq yataq dəstləri Usaq ucun stol stul Kreditle usaq mebelleri Usaq mebelleri 2020 TV stendlər BQ Bıçaq və bıçaq itiləyənlər Mişar üçün aksesuarlar Soba


“Azyaşlı qızlar hisslərinə aldanıb evdən qaçır” - Psixoloq | Panoram.Az\n“Azyaşlı qızlar hisslərinə aldanıb evdən qaçır” - Psixoloq\nSon zamanlar uşaqların evdən qaçması, itkin düşməsi ilə bağlı xəbərlərin sayı artıb. Xüsusilə də yetkinlik yaşına çatmayan uşaqlar bu siyahıda üstünlük təşkil edir.\nİtkin düşən və tapılan uşaqların bir çoxu isə psixoloq və hüquq-mühafizə orqanlarına müraciətində, söhbət zamanı ailəsinə, evinə qayıtmaq istəmədiyini deyir.\nOxu.Az məsələnin aktuallığını nəzərə alaraq psixoloqa müraciət edib.\n“Evdə valideynlərin düzgün qoymadığı təlim-tərbiyə məsələləri uşaqlara mənfi təsir edə bilir. Hər bir ailənin özünə uyğun tərbiyə metodu, dəyərləri var. Bəzən uşaqlar evdən qaçmağa, kənar şəxslərdə sevgi axtarmağa meyil edirlər. Bu hal daha çox xaotik ailələrdə özünü büruzə verir.\nBu səbəblər arasında ögey ata və ya ana faktorunun, ailədaxili münaqişələrin olması inkar edilmir. Psixoloqlar deyir ki, psixoloji təzyiqlərdən bezən uşaqlar üçün evdən qaçmaq ani olaraq qurtuluş kimi görünür: “Bunun səbəbidir ki, yeniyetməlik dövründə qızlarda cinsi münasibətlər artıb. Xüsusilə də dərk edilmədən atılan bu addım, onları evdən qaçmağa, “hisslər”i ilə hərəkər etməyə sövq edir.


İctimai nəqliyyatda polis hərəkətə keçdi - 22.10.2021, Sputnik Azərbaycan\nİctimai nəqliyyatda polis hərəkətə keçdi\nTaksilərdə şəffaf arakəsmələr quraşdırmayan sürücülər barəsində də tədbir görülür. 22.10.2021, Sputnik Azərbaycan\nBAKI, 22 oktyabr — Sputnik. Koronavirus pandemiyasının geniş miqyasda yayılmasının qarşısının alınması istiqamətində paytaxt ərazisində qapalı məkanlarda, o cümlədən, ictimai nəqliyyatda polis əməkdaşları tərəfindən gücləndirilmiş nəzarət-profilaktik tədbirlər həyata keçirilir. Tədbir zamanı mülki geyimdə olan əməkdaşlar da xidmətə cəlb edilib.Daxili İşlər Nazirliyinin mətbuat xidmətindən Sputnik Azərbaycan-a verilən məlumata görə, paytaxtın Binəqədi, Xətai və Pirallahı rayonlarında polislər tərəfindən ictimai nəqliyyatda, xüsusilə avtobuslarda tənəffüs yollarını qoruyan fərdi vasitələrdən (tibbi maskalardan) istifadə etməyən şəxslərlə profilaktik söhbətlər aparılıb, əsassız bəhanələr gətirən şəxslərə koronavirus infeksiyasının fəsadları və mövcud sanitar-gigiyenik tələblər izah olunub.Tibbi maskadan istifadə etməyən şəxslər avtobuslardan düşürülüb, onlarla izahedici söhbətlər aparılıb.Polislər həmin şəxsləri ictimai nəqliyyatda olan zaman tənəffüs yollarını qoruyan fərdi vasitələrdən, yəni maskalardan istifadə etməyin zəruriliyi barədə məlumatlandırıblar.Həmçinin, profilaktik tədbirlər zamanı taksilərdə şəffaf arakəsmələr quraşdırmayan sürücülər, eləcə də, avtomobilin ön oturacağında əyləşən tibbi maskadan istifadə etməyən sərnişinlər, peyvənd olunmadan taksi fəaliyyəti ilə məşğul olan sürücülər barədə də qanunauyğun tədbirlər görülüb.Qeyd edək ki, Nazirlər Kabinetinin qərarı ilə təsdiq edilmiş koronavirusun profilaktikasına dair metodiki göstərişlərə əməl etməyən şəxslər barəsində İnzibati Xətalar Məcəlləsinin müvafiq maddəsilə inzibati tənbeh tədbiri tətbiq olunur.\npolis, din, ictimai nəqliyyat, maska\nTaksilərdə şəffaf arakəsmələr quraşdırmayan sürücülər barəsində də tədbir görülür.\nBAKI, 22 oktyabr — Sputnik. Koronavirus pandemiyasının geniş miqyasda yayılmasının qarşısının alınması istiqamətində paytaxt ərazisində qapalı məkanlarda, o cümlədən, ictimai nəqliyyatda polis əməkdaşları tərəfindən gücləndirilmiş nəzarət-profilaktik tədbirlər həyata keçirilir. Tədbir zamanı mülki geyimdə olan əməkdaşlar da xidmətə cəlb edilib.\nDaxili İşlər Nazirliyinin mətbuat xidmətindən Sputnik Azərbaycan-a verilən məlumata görə, paytaxtın Binəqədi, Xətai və Pirallahı rayonlarında polislər tərəfindən ictimai nəqliyyatda, xüsusilə avtobuslarda tənəffüs yollarını qoruyan fərdi vasitələrdən (tibbi maskalardan) istifadə etməyən şəxslərlə profilaktik söhbətlər aparılıb, əsassız bəhanələr gətirən şəxslərə koronavirus infeksiyasının fəsadları və mövcud sanitar-gigiyenik tələblər izah olunub.\nTibbi maskadan istifadə etməyən şəxslər avtobuslardan düşürülüb, onlarla izahedici söhbətlər aparılıb.\nPolislər həmin şəxsləri ictimai nəqliyyatda olan zaman tənəffüs yollarını qoruyan fərdi vasitələrdən, yəni maskalardan istifadə etməyin zəruriliyi barədə məlumatlandırıblar.\n"Vətəndaşlardan bir daha xahiş edirik ki, koronavirusun daha da çox yayılmasına imkan verməmək üçün mövcud sanitar-epidemioloji qaydalara əməl etsinlər, özlərinin və digər şəxslərin sağlamlıqlarına biganə yanaşmasınlar", - deyə DİN-in məlumatında qeyd edilib.


Azərbaycan diplomatiyasının tarixi haqqında kitab nəşr olunub\nCəmiyyət 15 Mart 2010 17:25 (UTC+04:00)\nAzərbaycan, Bakı, 15 mart / Trend , müxbir M.Əliyev/\nAzərbaycan Milli Elmlər Akademiyasının Tarix İnstitutu Regionların İnkişafı İctimai Birliyinin dəstəyi ilə Azərbaycan diplomatiyasının tarixi haqqında kitabın ilk cildini nəşr edib.\n"Azərbaycan. Beynəlxalq münasibətlərin və diplomatiyanın tarixi. 1639-1828-ci illər" adlanan birinci cild 50-yə yaxın müxtəlif sənədi əhatə edir. Onların çoxu orijinal variantda dərc olunub. Kitab 1828-ci ildə Rusiya və İran arasında bağlanmış "Türkmənçay müqaviləsi" ilə başa çatır.\n"Kitab Azərbaycanın tarixində həlledici rol oynayan dövlətlərarası müqavilələri və digər xarici siyasi aktları əhatə edir", - kitabın həmmüəllifi, Tarix İnstitutunun direktoru, Milli Məclisin deputatı Yaqub Mahmudov bildirib. "Azərbaycan diplomatiyasının qədim kökləri var. Hələ Ağqoyunlu dövlətinin dünyanın 30 ölkəsi və bir çox səfirliklə diplomatik əlaqəsi var idi. Bu, bir daha göstərir ki, Azərbaycan xalqı problemləri dünya səviyyəsində həll edirdi", - o deyib.\nİnstitut rəhbəri Azərbaycanın təminatlı vətəndaşlarının, həmçinin, dövlət məmurlarının Azərbaycan tarixinə həsr olunmuş kitabların nəşrini maliyyələşdirməyə maraq göstərməməsindən təəssüfləndiyini bildirib.\nKitabın digər həmmüəllifi Kərim Şükürovdur.\nNəşrin ikinci cildinin 1829-cu ildə Osmanlı İmperiyası və Rusiya arasında müqavilədən başlayaraq, 1918-ci ilin aprelinə kimi olan dövrü, üçüncü cildin Azərbaycan Xalq Cümhuriyyətinin sənədlərini, dördüncü cildin isə 1920-1991-ci illərdə Sovet dövrünün sənədlərini əhatə edəcəyi planlaşdırılır.


® “Bakcell” Azərbaycanın ən sürətli mobil şəbəkəsi elan olunub - Frame.az\n® “Bakcell” Azərbaycanın ən sürətli mobil şəbəkəsi elan olunub\n09/09/2021 aquaviridis\t0 Comments\n“Bakcell” şəbəkəsi “Ookla®” tərəfindən “Azərbaycanın ən sürətli mobil şəbəkəsi” adına layiq görülüb.\nMobil və genişzolaqlı şəbəkələrin intellektual təhlili, mobil tətbiqetmələrin və texnologiyaların sınaqdan keçirilməsi üzrə dünya lideri olan “Ookla®” ən yüksək mobil şəbəkə sürətini müəyyən etmək üçün özünün “Speedtest” mobil tətbiqetməsi vasitəsilə Azərbaycanın bütün mobil operatorlarının şəbəkələrini test edib. 68 mindən çox istifadəçinin iştirak etdiyi testin nəticəsinə görə bu ilin birinci və ikinci rübü ərzində “Bakcell” ən yaxşı nəticələri göstərib. “Bakcell”in mobil şəbəkəsi ən yüksək yükləmə (download) və ötürmə (upload) sürəti nümayiş etdirib.\n“Biz bu mükafata layiq görüldüyümüz üçün qürur duyuruq. Bu, abunəçilərimizi ən üstün mobil şəbəkə və ən yüksək keyfiyyətli müştəri təcrübəsi ilə təmin etmək üçün göstərdiyimiz səylərə müstəqil təşkilatdan verilən yüksək qiymətdir. Abunəçilərin mobil şəbəkəyə daha çox ehtiyac duyduğu çətin pandemiya dövründə bu mükafatın əhəmiyyəti daha da artır. Bu müddət ərzində biz “Bakcell” abunəçilərinə kommunikasiya, iş və əyləncə məqsədilə daha geniş imkanlar açmaq üçün əlimizdən gələni etdik. Fəaliyyətimizin uğurlu nəticəsi olan bu mükafat bizə abunəçilərimizin mobil rabitə xidmətlərinə olan tələblərini tam həcmdə ödəmək naminə daha çox işləmək üçün əlavə motivasiya verir”, – deyə “Bakcell” şirkətinin baş icraçı direktoru Rainer Rathgeber bildirib.\nQeyd edək ki, 2018-2019-cu illərdə “Ookla” şirkəti “Bakcell” şəbəkəsini 3 dəfə ardıcıl olaraq “Azərbaycanın ən sürətli mobil şəbəkəsi” adına layiq görüb. Bu gün “Bakcell” şəbəkəsi 8700-dən çox baza stansiya sayəsində Azərbaycan əhalisinin 99,9 faizini, ölkə ərazisinin isə 91,7 faizini əhatə edir.\n“Ookla” tərəfindən təqdim olunan “Speedtest” mükafatı yalnız bazarda ən üstün internet göstəriciləri və əhatə dairəsinə malik olan mobil operatorlara verilir. Biz “Azərbaycanın ən sürətli mobil şəbəkəsi” mükafatını “Bakcell” şirkətinə böyük məmnuniyyətlə təqdim edirik. Bu mükafat şirkətin 2021-ci ilin I və II rübləri ərzində göstərdiyi müstəsna nəticələrin təsdiqidir. Bu yüksək nəticələr abunəçilər tərəfindən “Speedtest” proqramı vasitəsilə edilən sınaqların ciddi şəkildə təhlili nəticəsində əldə olunub”, – deyə “Ookla” şirkətinin baş icraçı direktoru Doug Suttles bildirib.\n“Ookla®” mobil və genişzolaqlı şəbəkələrin intellektual təhlili, mobil tətbiqetmələrin və texnologiyaların sınaqdan keçirilməsi üzrə dünya lideridir. “Ookla”nın aparıcı şəbəkə sınaqları platforması olan “Speedtest®” proqramı hər gün bütün dünya şəbəkələrinin fəaliyyəti və keyfiyyətinə dair milyonlarla ölçmələrin nəticələrini emal edir.\n“Ookla”nın 2021-ci ilin 1-ci və 2-ci rübləri üzrə “Speedtest Intelligence®” məlumatlarının təhlilinə əsasən, “Ookla” ticarət nişanları lisenziya və müvafiq icazə əsasında istifadə olunur.\n← Kaspersky: bir ay ərzində Microsoft Exchange Server-ə hücumlar 170% artıb\nAzərbaycan ilə Pakistan arasında turizm əlaqələrinin inkişaf perspektivləri müzakirə olunub →


Putin Ukraynaya “Qarabağ torbası” tikir\n2022, 16 May, Bazar ertəsi, Bakı vaxtı 23:14\nVladimir Putin Sankt Peterburqdakı Milli Mineral Ehtiyatları Universitetində çıxış edib.\nUkraynanın şərqində separatçılar hücumda, Avropa isə yeni sanksiyalar hazırlığındadır.\nUkraynanın şərqində Rusiyaya bağlı separatçılar bazar ertəsi də hücum əməliyyatlarını davam etdiriblər.\nReuters agentliyi xəbər verir ki, bununla əlaqədar Birləşmiş Ştatlar və Avropa İttifaqı Rusiyaya qarşı yeni sanksiyaların müzakirəsinə başlayıb.\nVaşinqton və Brüssel Moskvanı separatçılara pul, silah və hətta canlı qüvvə ilə açıq-aşkar dəstək verməkdə ittiham ediblər.\nBu arada NATO ölkələrinin və Ukraynanın xarici işlər nazirləri avqust ayından bəri ilk dəfə olaraq Brüsseldə görüş keçirməyə hazırlaşırlar.\nPutin: “Ukraynada NATO legionu var”\nRusiya prezidenti Vladimir Putin Kiyevi münaqişəni uzatmaqda və qiyamçılarla danışıqlara gəlməməkdə ittiham edib.\nO həmçinin iddia edib ki, bu münaqişədə Ukrayna qoşunlarının tərəfində, onun təbirincə deyilsə, “əcnəbi NATO legionu” döyüşür.\nKiyev bilidirib ki, iki separatçı region da daxil olmaqla ölkə boyunca fövqəladə vəziyyət elan edilib.\nUkrayna hərbiyyəsi son 24 saat ərzində gedən döyüşlərdə 7 əsgərinin öldürüldüyünü təsdiq edib.\nHazırda qiymaçılar tutduqları ərazilərdə möhkəmlənmək məqsədilə Debaltseve məntəqəsini ələ keçirməyə çalışırlar.\nBu məntəqədə mərmi partlayışları nəticəsində qaz və elektrik, həmçinin telefon xətləri kəsilib. Hökumət qoşunları məntəqəni müdafiə etməkdədirlər.\nNeftin və rublun sabitləşməsi\nMedia xəbərlərində deyilir ki, hazırda vəziyyət Ukrayna münaqişəsi başlanandan bəri özünün ən gərgin həddinə çatıb.\nQiyamçıların liderləri bildirirlər ki, onların məqsədi Donetsk və başqa məntəqələri top atəşinə tutan Ukrayna qoşunlarını geri oturtmaqdır.\nSon həftələrdə Avropada Rusiyaya qarşı sanksiyaların hətta bir qədər yumşaldılmasına çağırışlar eşidilirdi, lakin indi vəziyyətin kəskin pisləşməsi Moskvaya qarşı yeni, daha ağır sanksiyaların qoyulmasını gündəmə gətirib.\nBir çox təhlilçilər bu qənaətdədirlər ki, neftin və rublun qiymətlərinin az-çox sabitləşməsi Moskvanı hərəkətə gətirib.\nRusiyanın pulu, silahı və əsgəri\nABŞ prezidenti Barack Obama deyib ki, hazırda müharibəni çıxmaq şərtilə Rusiyaya qarşı bütün mümkün tədbirlər nəzərdən keçirilir.\n“Biz atəşkəsin son pozulmasından və separatçıların Rusiyanın dəstəyi, Rusiyanın silahı, Rusiyanın pulu və Rusiyanın qoşunları ilə həyata keçirilən təcavüzündən dərin narahatlıq keçiririk” – deyib Obama.\nRusiyaya qarşı sanksiyalar məsələsinə birbaşa cavabdeh olan ABŞ maliyyə naziri Jack Lew deyib ki, Moskva üzərinə təzyiqləri artırmaq üçün Vaşinqtonun ixtiyarında çoxlu vasitələr var.\nAvropa Hitleri yada salıb\nAvropa Şurasının prezidenti Donald Tusk Moskvaya qarşı indiyədək ən sərt bəyanatını verib və o, yalnız İkinci Dünya Müharibəsi zamanı Hitlerə münasibətdə işlədilmiş “qılığına girmək” ifadəsini dilə gətirib.\nTusk deyib ki, Rusiyanın “qılığına girmək” yolverilməzdir.\n“Artıq bir daha yenidən qılığına girilməsi təcavüzkarı daha böyük zorakılıq hərəkətlərinə ürəkləndirir, - deyib Donald Tusk, - Addımlarımızı xülyalar yox, soyuq faktlar üzərində qurmağımızın zamanı gəlib”.\nAlmaniyanın xarici işlər naziri Frank-Walter Steinmeier deyib ki, hərçənd heç kəs Moskva üzərinə gözübağlı yeni sanksiyalar qoymaq istəmir, lakin separatçıların son hücumu vəziyyəti əhəmiyyətli şəkildə dəyişib və Avropa hərəkətə keçməlidir.\nMoskva iddia edir ki, son hadisələrə görə öz ağır silahlarını cəbhə xəttindən geriyə çəkməkdən imtina edən Kiyev günahkardır.\n“Təəssüf ki, Ukrayna hakimiyyəti münaqişənin sülh yolu ilə həllindən boyun qaçırır. Onlar siyasi səylərin göstərilməsini istəmirlər” – deyib Putin Sankt Peterburqda tələbələrin qarşısında etdiyi çıxışda.\nMoskva münaqişəni dondurmaq istəyir\nBurası da var ki, Putin ictimai bəyanatlarında Kiyevə təklif etdiyi sülh planının tam mətnini dilə gətirmir.\nUkrayna mənbələrinin açıqladığı tam variantda Putin Kieyvdən həm də Ukraynanı federativ ölkə elan edib, Luqansk və Donetskə xüsusi status verilməsini tələb edib.\nHazırda qiymaçıların öz hücumlarını hansı miqyasda genişləndirmək niyyətində olduqları bilinmir.\nQərb təhlilçiləri deyirlər ki, Moskvanın əsas məqsədi Ukrayna münaqişəsini “donmuş” vəziyyətə gətirməkdir. Rusiya Qarabağ və Dnestryanı münaqişələrini məhz bu üsullarla dondurub.\nOnların fikrincə, əgər bu belədirsə, onda qiyamçlar Ukrayna hökumət qoşunlarını Donetsk və Luqansk vilayətlərindən mümkün qədər uzağa sıxışdırmaq istəyəcəklər.\nBu mənada dəniz limanı Mariupol xüsusi əhəməiyyət daşıyır. Onun ələ keçirilıməsi qiyamçılara birbaşa ilhaq olunmuş Krım ərazisinə çıxış verərdi.\nLakin təhlilçilərin fikrincə, Mariupolun ələ keçirilməsi cəhdi münaqişəni misli görünməmiş şəkildə genişləndirə bilər.


Hazırda oxunan: Zəfər savaşı ilə eyni gündə fəaliyyətə başlayan Bizim.Media – 1 ilin XÜLASƏSİ\nDüzü, analitik və informativ saytın fəaliyyətə başlaması sentyabrın 27-nə planlaşdırılmırdı.\nSadəcə, II Qarabağ müharibəsinin başlaması informasiya savaşının da gücləndirilməli olduğunu zəruri edirdi.\nMövcud vəziyyətlə bağlı internetdən VPN ilə istifadə məhdudiyyətlərinə baxmayaraq Bizim.Media fəaliyyətə başladı və qısa zamanda geniş oxucu kütləsi toplaya bildik.\nMüasir trendləri əsas tutaraq ənənəvi medianın sosial mediaya transferini təmin etmək, tele-radio elementlərini və digər texniki yenlikləri sayt üzərindən həyata keçirməklə daha əlçatımlı olmaq kimi bir vəzifəni də qarşımıza qoyduq.\nƏn əlçatmaz yerlərdən reportajlar, ekslüziv açıqlamalar, kreativ yanaşlmalarla gündəmi formalaşdırmaq bacarığını özündə əks etdirmək Bizim.Medianın əsas istiqaməti oldu.\nBizim.Media mətbuatda istinad mədəniyyətini qorumağın tərəfdarıdır və bəlkə də belə müsbət işin populyarlaşmasının ilk səbəbkarlarındandır.\nÖz işimizə II Qarabağ savaşının başlaması ilə start verdik deyə mübarizə əzmi o qədər ki, “newsroom”da ən çox eşidilən səs klaviaturanın düymələrinin basılmasıdır. Çalışanlar arasında uzun illər mətbuat və teleradio təcrübəsi görmüş jurnalistlər var.\nBiz sizin nə önünüzdə, nə də arxanızda olmağı seçdik, biz sizinlə bərabər yürümək üçün bu yola çıxdıq. Gəlin, daha böyük zəfərlərə doğru birlikdə yürüyək! Ona görə də biz elə sizi də təbrik edirik, əziz oxucularımız. Sizli-bizli 1 yaşımız mübarək!\nP.S. Sentyabrın 27-də fəaliyyətə başlamağımızın 1 yaşı tamam olsa da, daha çox Zəfər Savaşının bir illiyinə sevinir və Anım Günündə şəhidlərimizin əziz xatirəsini anmağa üstünlük verdik.\nBundan sonrakı hər gün bizim üçün bayram idi, çünki hər gün düşmən tapdağında olan bir parçamız Ali Baş Komandan İlham Əliyevin rəhbərliyi altında Müzəffər Ordumuzun rəşadəti ilə öz azadlığına qovuşurdu.